qundao/data-zh-poetry huggingface dataset:
登定山和光岳·其一
作者：庄昶
朝代：明

万事人间偶唤醒，数椽我屋傍秋藤。醉眠老石三千丈，知在青天第几层。望外虚名何我敢，眼前门户是君撑。十年面壁收心坐，祇好平生去一矜。
登定山和光岳·其二
作者：庄昶
朝代：明

我山只有我乾坤，光岳今看乃谓尊。何更泰山何更华，是谁祖父是谁孙。源深岂觉人难到，溪晚聊知月可扪。几处只堪狂老子，年年牛背舞斜矄。
登山
作者：庄昶
朝代：明

千里桑麻压亩低，恩风德雨逐轮蹄。富民侯印如天上，云是楼台风是梯。与报山灵太守来，山花山鸟亦迟回。麻衣倘寄山中榻，肯对寒炉一画灰。
登山·其一
作者：庄昶
朝代：明

千里桑麻压亩低，恩风德雨逐轮蹄。富民侯印如天上，云是楼台风是梯。
登山·其二
作者：庄昶
朝代：明

与报山灵太守来，山花山鸟亦迟回。麻衣倘寄山中榻，肯对寒炉一画灰。
登西峰和光岳韵
作者：庄昶
朝代：明

定山峰下小西峰，此日相携又一筇。稍稍烟霞聊傍我，匆匆云水莫劳公。赘疣水假閒文字，髣髴儿曹祇父风。总愧明朝东海袖，鳌峰夭姥正芙蓉。
登鸡笼寺
作者：庄昶
朝代：明

一蹬盘空一蹬回，白云苍树打成堆。题诗朗月清风到，招手千峰万壑来。今古此峰天栋柱，烟云何处佛楼台。我来不肯题名姓，莫笑尧夫是打乖。
登黄鹤楼
作者：庄昶
朝代：明
体裁：七言律诗

晋风唐雅几南州，木铎天还与胜游。孤舫汉江真有月，老拳黄鹤定无楼。放豪天地公才大，兀坐山林我病休。出处虽非心尚在，短歌休负钓鱼舟。
白云为吾掌教作
作者：庄昶
朝代：明

白云红树拥江皋，展转衢山望已劳。归计可无怜此老，虚名终是累吾曹。亲知孔孟真难遇，始信巢由不是高。明月满天真自好，老夫今亦买鱼舠。
白沙先生至定山和韵
作者：庄昶
朝代：明

湖西不了曹溪约，江北扁舟未肯閒。多谢先生真好梦，果然此会不人间。紫金丹好神仙过，太极丸空日月还。但得晦翁同老此，定山须作武夷山。
白马席间和白沙先生
作者：庄昶
朝代：明

万里何乡老，青天白帽来。神仙在人世，随处是蓬莱。云影千江月，天心数点梅。平生夫子意，又许铸颜回。
白龙池
作者：庄昶
朝代：明

神龙妙用应天上，十雨五风时一吟。能潜能跃公知否，影对寒湫笑不禁。
皇都盛觉
作者：庄昶
朝代：明

一个长蓑挂木瓢，山人也许看天朝。希夷在古虽辞宋，巢父而今却拜尧。此日圣君贤相出，京师十雨五风调。明朝得见朝廷治，归去山中睡益牢。
盛文元留活水亭数日将去暑中凉雨为我更留一宿作此
作者：庄昶
朝代：明

人间客暑卒难收，袒裼吾斋可自由。行李谁家刚我送，草堂凉雨是天留。梦随小簟还铺月，诗到青山却领秋。肯把天峰真谓好，与君终坐水西楼。
直沽
作者：庄昶
朝代：明

乾坤何地许孤襟，夕雨霏霏岛树阴。时止时行吾病在，潮来潮去海门深。鱼盐自足民居利，奔走全非老去心。白首偶同刘宪副，小楼春色醉豪吟。匆匆光景到香醪，万里天涯两鬓毛。北海风回帆腹饱，长河霜冷岸痕高。寒城敛雾山俱出，老句横秋气亦豪。拱北楼高沧海近，夕阳阑槛倚秋涛。
直沽·其一
作者：庄昶
朝代：明

乾坤何地许孤襟，夕雨霏霏岛树阴。时止时行吾病在，潮来潮去海门深。鱼盐自足民居利，奔走全非老去心。白首偶同刘宪副，小楼春色醉豪吟。
直沽·其二
作者：庄昶
朝代：明

匆匆光景到香醪，万里天涯两鬓毛。北海风回帆腹饱，长河霜冷岸痕高。寒城敛雾山俱出，老句横秋气亦豪。拱北楼高沧海近，夕阳阑槛倚秋涛。
石翁又有书至诗寄兄东峤
作者：庄昶
朝代：明

又拜封书到石翁，非商行我复非戎。百年老只门墙下，几树花留栏槛中。白发庭闱兄早暮，青郊菽水子西东。明年鹦鹉洲边路，活水和风百尺篷。
石翁见寄次韵
作者：庄昶
朝代：明

花下一杯还一歌，梅云细路隐垂萝。春来红紫花无数，此外东西路更多。影子青天从放诞，头颅明镜笑蹉跎。悠扬乘兴前溪曲，戏拨流澌漱碧波。万里长风击楫歌，了无此梦挂烟萝。溪山到脚长嫌少，车马临门不爱多。瓢挂树稍风淅历，鹤巢松盖梦蹉跎。一声引起渔家傲，两两三三唱隔波。
石翁见寄次韵
作者：庄昶
朝代：明

逍遥游侣远来寻，万仞烟霞一片心。难向眼前人说得，眼前人只解乡音。山盟投老会相寻，无复人间不了心。铁笛试吹峰顶月，山灵依旧是知音。
石翁见寄次韵·其一
作者：庄昶
朝代：明

花下一杯还一歌，梅云细路隐垂萝。春来红紫花无数，此外东西路更多。影子青天从放诞，头颅明镜笑蹉跎。悠扬乘兴前溪曲，戏拨流澌漱碧波。
石翁见寄次韵·其一
作者：庄昶
朝代：明

逍遥游侣远来寻，万仞烟霞一片心。难向眼前人说得，眼前人只解乡音。
石翁见寄次韵·其二
作者：庄昶
朝代：明

万里长风击楫歌，了无此梦挂烟萝。溪山到脚长嫌少，车马临门不爱多。瓢挂树稍风淅历，鹤巢松盖梦蹉跎。一声引起渔家傲，两两三三唱隔波。
石翁见寄次韵·其二
作者：庄昶
朝代：明

山盟投老会相寻，无复人间不了心。铁笛试吹峰顶月，山灵依旧是知音。
石衢
作者：庄昶
朝代：明

裁成白首全无用，默坐高斋几石衢。肯笑老人迂阔甚，买田为井亦横渠。十里徽人藉此翁，车徒真免哭途穷。病夫只有閒中计，万古乾坤大道中。
石衢·其一
作者：庄昶
朝代：明

裁成白首全无用，默坐高斋几石衢。肯笑老人迂阔甚，买田为井亦横渠。
石衢·其二
作者：庄昶
朝代：明

十里徽人藉此翁，车徒真免哭途穷。病夫只有閒中计，万古乾坤大道中。
碧溪卷为张润之作
作者：庄昶
朝代：明

满镜秋风鬓不知，一囊天地一囊诗。须眉莫把东坡百，了得人间一润之。
祈晴有感为滁阳曾太守作
作者：庄昶
朝代：明

阴阳升降真何如，正蒙欲著吾无书。胸中不饱龙眠马，老夫敢望张横渠。环滁太守温如玉，古人黄宪今张黻。祈晴大手西台文，千古为公刚一读。空山破屋县青灯，天地至诚当果灵。程氏遗书蠹鱼里，呼儿夜半寻金縢。
禅者王福省号觉庵余不知禅何以应福省聊据已见塞白然乎否哉太虚老僧千眼观音当一照我
作者：庄昶
朝代：明

莽将觉悟了心传，坐透鸢鱼自在天。我亦鸢鱼中坐看，此身元是碧圆圆。一坐蒲团几百功，浑沦打破作圆通。腐儒只欲泥君窍，万古仍收混沌中。
禅者王福省号觉庵余不知禅何以应福省聊据已见塞白然乎否哉太虚老僧千眼观音当一照我·其一
作者：庄昶
朝代：明

莽将觉悟了心传，坐透鸢鱼自在天。我亦鸢鱼中坐看，此身元是碧圆圆。
禅者王福省号觉庵余不知禅何以应福省聊据已见塞白然乎否哉太虚老僧千眼观音当一照我·其二
作者：庄昶
朝代：明

一坐蒲团几百功，浑沦打破作圆通。腐儒只欲泥君窍，万古仍收混沌中。
秋行
作者：庄昶
朝代：明

老夫携一杖，岸帻向林皋。九月木将脱，千峰秋更高。乾坤真寓舍，世事直秋毫。我与巢由辈，真为莫逆交。
种唐毬子树于天峰阁前周景和加檃栝马诗以赠之
作者：庄昶
朝代：明

弄得唐毬绿树柯，画虽马夏亦难过。天峰往日三分看，风景而今十倍多。何处鸢鱼还此妙，自家意思奈公何。病夫不是文章手，惭愧当年郭橐驼。
种瓜
作者：庄昶
朝代：明

巧拙天心自不差，人间分付各生涯。白头如此深山里，我不种瓜谁种瓜。
秦用中过江贽以诗奉答
作者：庄昶
朝代：明

东南正气撑天地，此卷凭谁更一携。吾子不愁无杜甫，老夫今岂是须溪。长江直与青天北，老凤孤鸣越水西。每笑低头拜东野，白头今更不胜低。
端午食赐粽有感
作者：庄昶
朝代：明

蓬莱宫中悬艾虎，舟满龙池竞箫鼓。千官晓缀紫宸班，拜向彤墀贺重午。大官角黍菰蒲香，彩绳万缕云霞光。天恩敕赐下丹陛，琼筵侑以黄金觞。东南米价高如玉，江淮饿莩千家哭。官河戍卒十万艘，总向天厨挽飞粟。君门大嚼心岂安，谁能持此回凋残。小臣自愧悠悠者，救时无术真素餐。
竹梅
作者：庄昶
朝代：明

神翠真红万古妍，化机相与荡何天。披图多少尼丘梦，空有乾坤雪满颠。
答主敬少参
作者：庄昶
朝代：明

风汉痴人果是痴，人间此谜岂无疑。梦中说梦元非梦，诗外求诗自一诗。周茂叔圈无极后，邵尧夫弄一丸时。白头岂有圆融妙，深谢西邕少伯知。
答允崇
作者：庄昶
朝代：明

江山随处便堪留，何物公眉肯上愁。天地此杯那可失，古今同气自相求。晚峰残雪诗都画，暖日晴江客有舟。开卷英风高格在，二公元不数苏州。霸桥驴子是谁骖，不信诗成活水庵。人有伏羲还我否，天将坤卦与公谈。一几未泄梅先露，万里交辉月不惭。天地断分南与北，如何看北自成南。
答允崇·其一
作者：庄昶
朝代：明

江山随处便堪留，何物公眉肯上愁。天地此杯那可失，古今同气自相求。晚峰残雪诗都画，暖日晴江客有舟。开卷英风高格在，二公元不数苏州。
答允崇·其二
作者：庄昶
朝代：明

霸桥驴子是谁骖，不信诗成活水庵。人有伏羲还我否，天将坤卦与公谈。一几未泄梅先露，万里交辉月不惭。天地断分南与北，如何看北自成南。
答允崇东坡雪诗善用险韵王介甫赵昌谷诸老和之皆以为不可及余因其言遂戏和之·其一
作者：庄昶
朝代：明
体裁：七言律诗

万物乾坤都自在，莫将诗律斗精严。一阴有片皆成六，天味无穷不在盐。贫老但惟偎拙火，北风徒自撼茅檐。新晴又与新诗约，忽露西山十二尖。
答周天庆用韵
作者：庄昶
朝代：明

梦中换骨紫阳巅，又是人间五百年。江北人无今孔子，句容君是大茅仙。武夷白首扶筇坐，太华青天枕石眠。傍柳随花通几日，可忘携手过前川。
答嘉上人
作者：庄昶
朝代：明

方曲往年聊障面，曾无一语到平生。偶承和尚垂慈念，也及山翁贱姓名。梦醒梅花凭草阁，诗来星斗动江城。老知诗句多随口，不敢吟坛滥结盟。老子平生何所有，半轩蜗壳一乾坤。病躯岂敢求他顾，老马聊知得自存。屋后居山那计破，溪当濯足不言浑。高僧果许频来往，落尽岩花自扫门。
答嘉上人·其一
作者：庄昶
朝代：明

方曲往年聊障面，曾无一语到平生。偶承和尚垂慈念，也及山翁贱姓名。梦醒梅花凭草阁，诗来星斗动江城。老知诗句多随口，不敢吟坛滥结盟。
答嘉上人·其二
作者：庄昶
朝代：明

老子平生何所有，半轩蜗壳一乾坤。病躯岂敢求他顾，老马聊知得自存。屋后居山那计破，溪当濯足不言浑。高僧果许频来往，落尽岩花自扫门。
答孝感张都宪
作者：庄昶
朝代：明

静坐一丸閒弄处，都台拜问有诗无。百年此道谁知己，今日王公下匹夫。元气一时回宇宙，虹光千古照江湖。下风欲作门前拜，老病支筇不可扶。
答定山僧
作者：庄昶
朝代：明

山僧问我梅花妙，何事无诗只笑看。万物本知梅一我，老夫今日对谁谈。
答巴山王叔毅
作者：庄昶
朝代：明

几障寒云一我轩，白头万事已随缘。但知潦倒终丘壑，岂有行藏得圣贤。画本定谁无巧匠，金丹容别有神仙。短筇莫笑千峰里，意者巴山肯秘传。
答廷信
作者：庄昶
朝代：明

花鸟三年句，江楼坐不辞。风骚真有此，老子是何诗。印月深江水，盘空老铁枝。君无怜俗眼，我已识君迟。
答志学员外
作者：庄昶
朝代：明

短札新诗每寄将，庙堂何意也茅堂。虽看此老深相爱，自觉樵夫不敢当。流水行云无固必，青山粉署有行藏。山篱莫叹无缘到，细雨年年老菊香。
答李西涯
作者：庄昶
朝代：明

十年风雨别长安，笑把无穷作梦看。
纵许浮云终日定，谁知去妇此心难。
蘋花采采江空远，湘水茫茫道路艰。
读罢《离骚》风偶急，钓船吹上子陵滩。
答李西涯
作者：庄昶
朝代：明

十年风雨别长安，笑把无穷作梦看。纵许浮云终日定，谁知去缚此心难。蘋花采采江空远，湘水茫茫道路艰。读罢《离骚》风偶急，钓船吹上子陵滩。
答王提学先生
作者：庄昶
朝代：明

行藏天地尽无疑，分付明良各有时。白首本谁堪此念，不才真是累相知。都俞朝庙元无我，放宕溪云尚有诗。把酒隔江无限意，苍峰晴雪正离离。
答王朝仪贡士
作者：庄昶
朝代：明

可是贞心世不磨，珊瑚枝上看馀柯。情倾一面逢君晚，酒载双瓶过我多。坐久客檐听夜雨，路长尘世隔秋波。光芒未试冲星匝，十丈无前有太阿。
答番阳丘太守
作者：庄昶
朝代：明

桃花池上果谁栽，公有桃花绕屋开。官是往年还俗做，仙从何处脱胎来。风花老去何书卷，烟水閒来祗钓台。莫怪寄书狂不答，本无言说更谁猜。
答白沙
作者：庄昶
朝代：明

南海春风一古琴，天涯回首几知音。野人未有钟期耳，只有钟期一寸心。
素庵为萧贵赞作
作者：庄昶
朝代：明

平生本质今如此，老去未能污一毫。俯仰仲尼磨不磷，百年天地鬓萧骚。
紫诰褒封为王湖州作
作者：庄昶
朝代：明

都咈明良本自开，东南父母更谁才。淮扬汲黯宁终薄，天上褒书果自来。万里烟霄何俯仰，此心天地只涓埃。使君可把行当次，略与桑麻小屋猜。
红梅
作者：庄昶
朝代：明

万物相形本各真，东风何意醉花神。相看道眼休轻乱，白白红红总是春。
红梅
作者：庄昶
朝代：明

春雨东风色未寒，杏花曾笑北人看。若除牝牡骊黄论，只恐南人认亦难。
细雨
作者：庄昶
朝代：明

细雨摊书卷，风花坐晚轩。开笼拜鹦鹉，鹦鹉会人言。短帽花能舞，长歌袖亦轩。䦧墙诗最好，不是圣人言。默默閒思坐，萧然閒此轩。田家荆树好，好亦不须言。俯仰无穷乐，春风一草轩。此心还大舜，不见有流言。
细雨·其一
作者：庄昶
朝代：明

细雨摊书卷，风花坐晚轩。开笼拜鹦鹉，鹦鹉会人言。
细雨·其三
作者：庄昶
朝代：明

默默閒思坐，萧然閒此轩。田家荆树好，好亦不须言。
细雨·其二
作者：庄昶
朝代：明

短帽花能舞，长歌袖亦轩。䦧墙诗最好，不是圣人言。
细雨·其二
作者：庄昶
朝代：明
体裁：五言绝句

短帽花能舞，长歌袖亦轩。阋墙诗最好，不是圣人言。
细雨·其四
作者：庄昶
朝代：明

俯仰无穷乐，春风一草轩。此心还大舜，不见有流言。
绣衣记
作者：庄昶
朝代：明

六经元土苴，天地只微尘。蜗篆曾谁笔，醯天偶自春。我非文字眼，公殆屋乌人。回也箪瓢乐，无言万古贫。
缉熙子为潘二教作
作者：庄昶
朝代：明

在我文王肯未如，天光元本透真虚。老生更与提公案，静坐何须更读书。
翎毛
作者：庄昶
朝代：明

何处乾坤妙，天机各洒然。相看今满眼，老子更何言。
耒阳吊工部祠墓
作者：庄昶
朝代：明

不遇龙蛇有屈伸，悲秋可忍更伤春。唐虞回首封比屋，孔孟乐天非旅人。清世独来真自笑，黑头何处不堪贫。靴洲五百年来水，谁照逍遥七尺身。应葬不葬等是休，有生无生情肯留。寿迟殇子千年在，诗与江河万古流。天借人心都日月，山藏庙貌自春秋。拾遗苦被苍生累，嬴得乾坤不尽愁。
耒阳吊工部祠墓·其一
作者：庄昶
朝代：明

不遇龙蛇有屈伸，悲秋可忍更伤春。唐虞回首封比屋，孔孟乐天非旅人。清世独来真自笑，黑头何处不堪贫。靴洲五百年来水，谁照逍遥七尺身。
耒阳吊工部祠墓·其二
作者：庄昶
朝代：明

应葬不葬等是休，有生无生情肯留。寿迟殇子千年在，诗与江河万古流。天借人心都日月，山藏庙貌自春秋。拾遗苦被苍生累，嬴得乾坤不尽愁。
臞庵
作者：庄昶
朝代：明

平生真面目，分付几峰烟。病里歌惟凤，人间瓠亦天。坎离吾药妙，山水尔藤贤。醉盎还谁我，梧桐月满川。
舍弟为予作一轩以为读书之所既落成诸友来贺作此诗歌以奉客
作者：庄昶
朝代：明

千古风花弄酒卮，乾坤许我一茅茨。吾斋洒落今如此，老子心情自可知。小弟放歌兄亦舞，主人能劝客休辞。去年有此今年好，又得江门数首诗。容膝今年办小斋，数椽高傍读书台。公看土屋休相笑，我老农夫分只该。花为客来还起舞，燕知人好亦飞来。兄酬弟劝从今日，一日须倾一百杯。
舍弟为予作一轩以为读书之所既落成诸友来贺作此诗歌以奉客·其一
作者：庄昶
朝代：明

千古风花弄酒卮，乾坤许我一茅茨。吾斋洒落今如此，老子心情自可知。小弟放歌兄亦舞，主人能劝客休辞。去年有此今年好，又得江门数首诗。
舍弟为予作一轩以为读书之所既落成诸友来贺作此诗歌以奉客·其二
作者：庄昶
朝代：明

容膝今年办小斋，数椽高傍读书台。公看土屋休相笑，我老农夫分只该。花为客来还起舞，燕知人好亦飞来。兄酬弟劝从今日，一日须倾一百杯。
舟中
作者：庄昶
朝代：明

暮霭千家望欲平，风光著处有诗情。秋灯小榻留孤艇，疏雨寒城打二更。石自隔河分别界，人将望驿问何程。同行我亦朝天客，两鬓羞看雪乱明。百年高兴未全平，在处风流在处情。老梦到家还万里，小诗欹枕欲三更。诏承君命羞吾驾，驿送官船愧客程。曙色满河船尽发，隔波天映海霞明。
舟中·其一
作者：庄昶
朝代：明

暮霭千家望欲平，风光著处有诗情。秋灯小榻留孤艇，疏雨寒城打二更。石自隔河分别界，人将望驿问何程。同行我亦朝天客，两鬓羞看雪乱明。
舟中·其二
作者：庄昶
朝代：明

百年高兴未全平，在处风流在处情。老梦到家还万里，小诗欹枕欲三更。诏承君命羞吾驾，驿送官船愧客程。曙色满河船尽发，隔波天映海霞明。
节妇
作者：庄昶
朝代：明

二十夫君弃妾身，诸郎痴小舅姑贫。自甘薄命同衰叶，不扫蛾眉嫁别人。化石未成犹有泪，舞鸾虽在不惊尘。琐窗独向东风树，岁岁花开他自春。
芝轩为江阴王景悦题
作者：庄昶
朝代：明

万古祯祥意，如今付此吟。朝廷真极治，芝草又江阴。薄雾千茎紫，微风众叶深。商歌人共赏，谁复会予心。
花严山
作者：庄昶
朝代：明

乾坤忽此是何方，风景居然不可当。鸡犬几家仙洞府，烟云一幅米元章。平生眼界何容易，老去行藏费主张。箕颖料知难过此，巢由何敢负虞唐。
花园四时词
作者：庄昶
朝代：明

残山剩水也春光，何谢园池旧洛阳。秉烛放歌天欲晓，雨香檐外更花香。藤床兀兀己抛书，起倒无馀懒有馀。花到蔷薇好报道，老头今亦为渠梳。月亦停杯花亦停，又生恤纬后来情。声横南徼千山马，势破西天万里鹰。短褐人间无紫凤，连村□□足清波。气含公鼎花神笑，影对寒崖十丈萝。
花园四时词·其一
作者：庄昶
朝代：明

残山剩水也春光，何谢园池旧洛阳。秉烛放歌天欲晓，雨香檐外更花香。
花园四时词·其三
作者：庄昶
朝代：明

月亦停杯花亦停，又生恤纬后来情。声横南徼千山马，势破西天万里鹰。
花园四时词·其二
作者：庄昶
朝代：明

藤床兀兀己抛书，起倒无馀懒有馀。花到蔷薇好报道，老头今亦为渠梳。
花园四时词·其四
作者：庄昶
朝代：明

短褐人间无紫凤，连村□□足清波。气含公鼎花神笑，影对寒崖十丈萝。
苍松为许志完作
作者：庄昶
朝代：明

箕山老人松树图，开卷凌乱千人呼。毕宏已老更谁手，南京老盛天下无。此松画本得何处，元是公家挂瓢树。虬髯偃蹇老铁蟠，雷雨苍龙未腾去。呜呼此树百鍊钢，数千万变冰与霜。忠臣义士我所拜，山中万古文天祥。
苍松轩
作者：庄昶
朝代：明

古今如此老，盖世几英豪。草阁三千尺，苍龙五百条。乾坤中独立，冰雪气难骄。欲问平生业，撑天手正高。
茅林八景 其一 太山拥翠
作者：庄昶
朝代：明

云水阁云峰，斜通幽鸟径。巨石莫相寻，茏葱看隐映。
茅林八景 其七 竹轩诗兴
作者：庄昶
朝代：明

列国坛皆废，千年风未开。洋洋兼沨沨，季子几时来。
茅林八景 其三 林溪渔钓
作者：庄昶
朝代：明

白头据盘石，长竿弄烟水。为问梦中怨，孰与溪鱼美。
茅林八景 其二 曲港拖蓝
作者：庄昶
朝代：明

九皋昨夜露，孤鹤散清响。惊起弄波人，长啸星河上。
茅林八景 其五 龙潭秋月
作者：庄昶
朝代：明

神物本天用，寒山深见底。不得抱珠眠，明年春雨里。
茅林八景 其八 芝馆书声
作者：庄昶
朝代：明

平生用不尽，古人一卷书。持此争愚圣，今人万卷馀。
茅林八景 其六 牛陇春云
作者：庄昶
朝代：明

野外如膏雨，天边披絮云。眼前春事急，公是耦耕人。
茅林八景 其四 禅寺晚钟
作者：庄昶
朝代：明

暝翳寒城雨，明催古路人。胸中纷扰梦，断我几黄昏。
茅林八景·太山拥翠
作者：庄昶
朝代：明

云水阁云峰，斜通幽鸟径。巨石莫相寻，茏葱看隐映。九皋昨夜露，孤鹤散清响。惊起弄波人，长啸星河上。白头据盘石，长竿弄烟水。为问梦中怨，孰与溪鱼美。暝翳寒城雨，明催古路人。胸中纷扰梦，断我几黄昏。神物本天用，寒山深见底。不得抱珠眠，明年春雨里。野外如膏雨，天边披絮云。眼前春事急，公是耦耕人。列国坛皆废，千年风未开。洋洋兼沨沨，季子几时来。平生用不尽，古人一卷书。持此争愚圣，今人万卷馀。
荣寿
作者：庄昶
朝代：明

既与遐龄更与封，白头堂上坐春风。平生教子粗酬尽，此日青天盖已公。万古恩随黄纸下，千年功在此杯中。一官须了无涯分，老母年光尚未穷。
荣庆堂
作者：庄昶
朝代：明

诏书新命下，老子况真贤。岁事匆匆日，人间活活天。老无非分福，生有圣贤缘。万古春秋在，题诗肯自偏。
荣庆堂为大理作
作者：庄昶
朝代：明

万古明良分付定，早从尧禹到如今。小臣肝胆天堪照，圣世恩波海未深。紫极逶迤春荡荡，天风寥廓路骎骎。沧江回首多迂病，愧尽贤人用世心。
菊花
作者：庄昶
朝代：明

霜枝几叶醉陶家，秋色南山也自佳。千古无穷开老眼，岂徒太极是梅花。
萱草
作者：庄昶
朝代：明

何闻謦欬不羹墙，曾与忘忧树北堂。留得孤儿千古泪，不知忧在几时忘。何处空堂梦欲残，白头片萼偶相看。可胜精卫无穷恨，沧海填乾泪也乾。
萱草·其一
作者：庄昶
朝代：明

何闻謦欬不羹墙，曾与忘忧树北堂。留得孤儿千古泪，不知忧在几时忘。
萱草·其二
作者：庄昶
朝代：明

何处空堂梦欲残，白头片萼偶相看。可胜精卫无穷恨，沧海填乾泪也乾。
落梅
作者：庄昶
朝代：明

不从贞处不看元，玉篴春风总浪言。明日中间仁一点，始知开落是同原。
蔡村
作者：庄昶
朝代：明

孤村远水入潺湲，眼见河流又一湾。万里小舟连夜发，几滩秋水白鸥閒。浅深雨乱移篙地，西北秋连出塞山。问讯京师还几驿，不胜清梦五云间。
藏书室
作者：庄昶
朝代：明

太上初寥寂，人文只可悲。汗牛千卷是，注我六经谁。日月开尼父，乾坤自伏羲。病夫何所有，默坐定山痴。
虹桥道中和大中
作者：庄昶
朝代：明

风光随阔步，处处眼俱新。酒盏冬天趣，梅花句子春。忘形幽壑几，把手白云频。自笑閒潇洒，青天一幅巾。
蜀山草堂为沈月作东坡旧堂址也元为独山东坡去犬为蜀今从之
作者：庄昶
朝代：明

谁许人龙万古真，草堂还作一番新。东坡老黯真何物，太白如来又后身。自古山虽曾有犬，后来秦亦岂无人。公墩我屋休相较，沧海看飞白日尘。
衡州邓贰守示寄石翁诗次韵奉答
作者：庄昶
朝代：明

隐几青山疑有约，展才皓首笑无功。白牛车子终居洛，金口人家莫荐雄。衡岳主人开洞府，湘江烟月狎凫翁。宪台东老书频到，鸿鹄遥连万里风。花柳音非曲径通，寻幽莫道我无功。天和得处人方乐，地主豪时客亦雄。荣愿已教都绝梦，头颅不恨半成翁。从君欲饭诸峰蕨，只恐香飘口角风。荡荡乾坤无异境，熙熙造化有同功。云霞缭绕孤眠稳，霄汉飞腾一羽雄。文绣蚤知非赵孟，鹿裘老去是荣翁。衡山笑与箕山较，瓢挂林稍不断风。
衡州邓贰守示寄石翁诗次韵奉答·其一
作者：庄昶
朝代：明

隐几青山疑有约，展才皓首笑无功。白牛车子终居洛，金口人家莫荐雄。衡岳主人开洞府，湘江烟月狎凫翁。宪台东老书频到，鸿鹄遥连万里风。
衡州邓贰守示寄石翁诗次韵奉答·其三
作者：庄昶
朝代：明

荡荡乾坤无异境，熙熙造化有同功。云霞缭绕孤眠稳，霄汉飞腾一羽雄。文绣蚤知非赵孟，鹿裘老去是荣翁。衡山笑与箕山较，瓢挂林稍不断风。
衡州邓贰守示寄石翁诗次韵奉答·其二
作者：庄昶
朝代：明

花柳音非曲径通，寻幽莫道我无功。天和得处人方乐，地主豪时客亦雄。荣愿已教都绝梦，头颅不恨半成翁。从君欲饭诸峰蕨，只恐香飘口角风。
西峰和光岳
作者：庄昶
朝代：明

天下閒人几，青山一短筇。莫言知我少，还有白沙同。南海五千里，罗浮四百峰。白头云水地，飞动意无穷。
见贤堂见贤思齐之意也
作者：庄昶
朝代：明

客中一饱外何知，仍把诸公卷里诗。老我不胜惊坐起，耳根华发正披披。
观庄严寺大树
作者：庄昶
朝代：明

杏坛风雨有桓魋，此树能容老翠微。梦里几番全是幻，人间万事果谁非。繁阴蔽日三千界，黛色参天五十围。我欲南堂借斤斧，不胜三匝绕斜晖。
观龙泉寺泉
作者：庄昶
朝代：明

一泓泻此下烟萝，坐我幽深古涧阿。树霭散分千太极，镜光摇动百东坡。云天荡漾看时满，风月招邀坐处多。岩畔有人如会意，数声全是濯缨歌。
讷斋为林大参题
作者：庄昶
朝代：明

回轲此道本无殊，一辩千年更一愚。果欲照依真样子，也须斟酌此吾庐。挨排今古非轻事，语默乾坤有圣枢。老我只将时字看，欲题山阁问何如。
许季升都宪父母挽
作者：庄昶
朝代：明

江山何许问天开，生却能荣死却哀。河朔精英终万古，太行天地几幽台。眼中许把英豪论，天下谁无父母来。我识伟人真间出，朝公雅量富公才。
访人不遇
作者：庄昶
朝代：明

问水寻山偶自行，瘦筇聊复尽吾情。山禽不识贤东意，尽向花前管送迎。徘徊屐齿久苍苔，漫把东君一笑猜。老子但知人是我，看花明日又须来。小车儿自傍花行，到处无人识姓名。分付山童休拜我，先生不是邵先生。
访人不遇·其一
作者：庄昶
朝代：明

问水寻山偶自行，瘦筇聊复尽吾情。山禽不识贤东意，尽向花前管送迎。
访人不遇·其三
作者：庄昶
朝代：明

小车儿自傍花行，到处无人识姓名。分付山童休拜我，先生不是邵先生。
访人不遇·其二
作者：庄昶
朝代：明

徘徊屐齿久苍苔，漫把东君一笑猜。老子但知人是我，看花明日又须来。
诚斋卷
作者：庄昶
朝代：明

圣贤一脉传无穷，谁家灯火西窗红。韦编断尽蠹鱼走，中庸岂在书版中。于穆此天吾一理，周孔羲文长不死。此斋一过一悚然，白发披披已垂耳。为尧为舜无古今，天人分数谁复深。莫怪不知杨万里，草庐文字子思心。
读文山别集
作者：庄昶
朝代：明

感慨文山别集章，白头老泪几淋浪。若言君父无情者，除是当年赵子昂。殷士周家亦可推，大元此老杀何为。我知世祖终宽厚，天授非人识者谁。神在知几道亦行，存亡进退古今情。堂堂如此文山辈，要亦人间万古英。
读文山别集·其一
作者：庄昶
朝代：明

感慨文山别集章，白头老泪几淋浪。若言君父无情者，除是当年赵子昂。
读文山别集·其三
作者：庄昶
朝代：明

神在知几道亦行，存亡进退古今情。堂堂如此文山辈，要亦人间万古英。
读文山别集·其二
作者：庄昶
朝代：明

殷士周家亦可推，大元此老杀何为。我知世祖终宽厚，天授非人识者谁。
读杨时秀诗集
作者：庄昶
朝代：明

江湖此卷三千首，今古何年二百春。明日会寻留鹤老，北山灯火拜刘因。
读白沙先生诗集
作者：庄昶
朝代：明

飞云一卷递中来，上有封题是石斋。喜把炷香焚展读，了无一字出安排。为经为训真谁识，非谢非陶亦浪猜。何处想公堪此句，绝无烟火住蓬莱。天然无句是推敲，诗到江门品绝高。几处风花真有此，古来周邵本人豪。冥心水月谁堪会，盥手山泉我自抄。读到乌啼春在处，江山垂老觉神交。海上千峰阁病舆，傍花随柳意何如。老谁静里都无事，笑此山中亦著书。帝伯皇王铺叙里，乾坤今古笑谈馀。我看此意终谁领，略与人间一破除。才力凡今我与翁，百年端许自知公。横渠老笔虽终劲，周子通书自不同。南海巨觥都水月，卧林狂句也溪风。酒杯许更何时约，烂醉罗浮四百峰。
读白沙先生诗集·其一
作者：庄昶
朝代：明

飞云一卷递中来，上有封题是石斋。喜把炷香焚展读，了无一字出安排。为经为训真谁识，非谢非陶亦浪猜。何处想公堪此句，绝无烟火住蓬莱。
读白沙先生诗集·其三
作者：庄昶
朝代：明

海上千峰阁病舆，傍花随柳意何如。老谁静里都无事，笑此山中亦著书。帝伯皇王铺叙里，乾坤今古笑谈馀。我看此意终谁领，略与人间一破除。
读白沙先生诗集·其二
作者：庄昶
朝代：明

天然无句是推敲，诗到江门品绝高。几处风花真有此，古来周邵本人豪。冥心水月谁堪会，盥手山泉我自抄。读到乌啼春在处，江山垂老觉神交。
读白沙先生诗集·其四
作者：庄昶
朝代：明

才力凡今我与翁，百年端许自知公。横渠老笔虽终劲，周子通书自不同。南海巨觥都水月，卧林狂句也溪风。酒杯许更何时约，烂醉罗浮四百峰。
读谢叠山与刘忠斋书
作者：庄昶
朝代：明

尽把夷齐许后身，荐贤当日果何人。山中宋史人希见，元是忠斋也宋臣。
谒孔庙
作者：庄昶
朝代：明

万里乾坤万水东，偶从庙貌得瞻崇。六经此学千年外，万古心香一瓣中。自有此天人不夜，虽无坛树杏长红。何人主静濂溪后，不到门墙自圣功。
谢医士为谢汝申作
作者：庄昶
朝代：明

老向秋风几，长惊白发根。何身无礼乐，此匕亦乾坤。红杏谁家洞，山藤破屋门。题诗从谢老，倒尽菊花樽。
谢医姚昌裔求
作者：庄昶
朝代：明

一语裁成漫古今，几回天梦欲沈沈。疲癃偶拜千年手，天地终知一七心。活水我真茅屋老，春风人亦杏花深。酒杯烂醉姚昌裔，不苦深山抱膝吟。
谢天与改官汴臬幕东峤兄有诗次韵并寄
作者：庄昶
朝代：明

梁国何曾还吓我，今人情或古人同。
电悬双眼欺秋水，髻拥三花御野风。
柱史官来头已白，醉乡逃去颊初红。
吹台独上高回首，各各溪河落照中。
谢天与改官汴臬幕东峤兄有诗次韵并寄
作者：庄昶
朝代：明

梁国何曾还哧我，今人情或古人同。电悬双眼欺秋水，髻拥三花御野风。柱史官来头已白，醉乡逃去颊初红。吹台独上高回首，各各溪河落照中。活动天机切太空，四方上下本玄同。坐临梁苑梅花月，行倚汴堤杨柳风。醉掉头颅纱帽侧，倦游车马软尘红。诗成愧我空相忆，都付苏门一笑中。
谢天与改官汴臬幕东峤兄有诗次韵并寄·其一
作者：庄昶
朝代：明

梁国何曾还哧我，今人情或古人同。电悬双眼欺秋水，髻拥三花御野风。柱史官来头已白，醉乡逃去颊初红。吹台独上高回首，各各溪河落照中。
谢天与改官汴臬幕东峤兄有诗次韵并寄·其二
作者：庄昶
朝代：明

活动天机切太空，四方上下本玄同。坐临梁苑梅花月，行倚汴堤杨柳风。醉掉头颅纱帽侧，倦游车马软尘红。诗成愧我空相忆，都付苏门一笑中。
谢尚同以胙城尹谪重庆卫幕
作者：庄昶
朝代：明

人才丁未榜，天地楚中英。况有今巴蜀，宁知且胙城。从吾惟子好，玉女是天成。短发今浑白，题诗更几茎。远近迁难问，安危病不知。书来空父执，老去见何时。川蜀天非远，行藏道可疑。长江千万里，滚滚是相思。
谢尚同以胙城尹谪重庆卫幕·其一
作者：庄昶
朝代：明

人才丁未榜，天地楚中英。况有今巴蜀，宁知且胙城。从吾惟子好，玉女是天成。短发今浑白，题诗更几茎。
谢尚同以胙城尹谪重庆卫幕·其二
作者：庄昶
朝代：明

远近迁难问，安危病不知。书来空父执，老去见何时。川蜀天非远，行藏道可疑。长江千万里，滚滚是相思。
谢惠鱼
作者：庄昶
朝代：明

竹箩犯晓压肩低，枉辱鲜鳞色色齐。冰雪有人烟浪里，几番昏晓不闻鸡。
谢景瞻送蒲石
作者：庄昶
朝代：明

老子书斋可，虚明小弟成。已交庭草翠，可少石蒲清。拜受吾侪感，携擎此老情。虚灵终藉服，岂但得长生。
谢氏八景 其一 芙蓉卓笔
作者：庄昶
朝代：明

万古写不停，玄天无一墨。我欲往从之，苍苍本无色。
谢氏八景 其七 苍松竞秀
作者：庄昶
朝代：明

谢家芝兰庭，更着几松盖。堂堂老翠圆，撑住青天在。
谢氏八景 其三 南山拱秀
作者：庄昶
朝代：明

南山天地中，千古一拔萃。此秀真泰山，当出尼轲辈。
谢氏八景 其二 华盖仙踪
作者：庄昶
朝代：明

亭亭一华盖，仙踪长万古。万古一六经，六经一尼父。
谢氏八景 其五 象岭朝阳
作者：庄昶
朝代：明

何处观朝阳，日日天东极。吾人孤凤鸣，长向朝阳立。
谢氏八景 其八 丹桂秋香
作者：庄昶
朝代：明

秋香五株桂，谢氏还几株。要识乾坤中，鲁国今一儒。
谢氏八景 其六 泷冈夜月
作者：庄昶
朝代：明

吾心万古天，明月一池水。以心观吾心，吾心是如此。
谢氏八景 其四 北沼涵清
作者：庄昶
朝代：明

一泓北沼深，涵泳在天地。何自真不污，孕兹龙马处。
谢氏八景·芙蓉卓笔
作者：庄昶
朝代：明

万古写不停，玄天无一墨。我欲往从之，苍苍本无色。亭亭一华盖，仙踪长万古。万古一六经，六经一尼父。南山天地中，千古一拔萃。此秀真泰山，当出尼轲辈。一泓北沼深，涵泳在天地。何自真不污，孕兹龙马处。何处观朝阳，日日天东极。吾人孤凤鸣，长向朝阳立。吾心万古天，明月一池水。以心观吾心，吾心是如此。谢家芝兰庭，更着几松盖。堂堂老翠圆，撑住青天在。秋香五株桂，谢氏还几株。要识乾坤中，鲁国今一儒。
谢陈汉崇少参历日
作者：庄昶
朝代：明

甲子书来问钓舟，江边草木领春秋。野人不作经纶梦，笑撚花枝坐白头。
败荷鹡鸰为文二作
作者：庄昶
朝代：明

万古岐周治亦隆，凤凰千仞几梧桐。我知此日文家意，不在秋荷数鸟中。
贺怀玉先生定山枉顾
作者：庄昶
朝代：明

蓬莱人每到蓬莱，此老真堪此地来。眼底风光拈笔有，空中楼阁放天开。敢拚千古留公醉，却有双泉是我醅。何处江门閒老子，题诗到此亦忘回。
资正书院和赵太守韵
作者：庄昶
朝代：明

麻菽乾坤画不如，笑拈化笔古人馀。龚黄卓鲁真何事，稷契皋夔未有书。学术有人怜寇准，井田无地老横渠。倘知万古真文字，阁束标题累几胥。
赏臧有原西窗牡丹和韵
作者：庄昶
朝代：明

何处寻春得老迟，江南还有牡丹期。可知邵子曾吟后，也到而今坐看时。无极分明容我眼，太湖倾倒放公卮。人间且问花真妙，千古能言更几诗。
赠丁侍御印马还京和吕少卿
作者：庄昶
朝代：明

一马能教问豸冠，两淮要使见祥鸾。休言衮职真能补，只此吾民亦自安。天上使星还此老，人间廷诤是何官。归台若画龙驹进，一卷饥民一卷寒。
赠丰城李士远用韵
作者：庄昶
朝代：明

白发今何去，来过亦此天。子能留几日，吾且庆双泉。世事云难定，青山雨结缘。好看溪上月，还与共衰年。
赠吴别驾献臣复之成都
作者：庄昶
朝代：明

苍梧飞檄蜀都台，病起今年别驾来。千古事功人每后，一回岩谷眼初开。路经滟滪波方定，心许乾坤老未灰。相庆一冠逢太守，黄堂元不着尘埃。
赠奚举人
作者：庄昶
朝代：明

归去云霞费几藤，家山容有未曾登。一灯须了相传意，莫作人间应付僧。
赠孤鹤翁仆者咸永安
作者：庄昶
朝代：明

十日泉头执履行，俨然孤鹤一门生。酒边著语心如在，竹底贪诗梦欲清。自古何谁君实量，几人吾辈鲁斋情。古今尧舜人人是，况有回仙老树精。
赠容一之别和白沙先生
作者：庄昶
朝代：明

江蓑许共白鸥群，万里秋帆又水云。不是苦留君不住，老夫无地可留君。
赠廖司训
作者：庄昶
朝代：明

孔尼极处无今古，道眼人间更与能。但尽此途论木铎，不知影子亦庐陵。置邮早暮浑千传，吾道乾坤却几灯。放断小桥飞步意，不胜明日为君登。
赠文二（徵明）
作者：庄昶
朝代：明
体裁：七言律诗

一灯何处写相知，对坐寒窗暮雨时。诗本平生非杜甫，琴才临老遇钟期。尽堪出手名家早，但觉忘年得友迟。肯许无言真妙处，欲将千古慰深思。
赠方文粹奉亲之官京师
作者：庄昶
朝代：明

方驾前贤不翅过，相逢休要问如何。喜承毛义当年檄，笑听武城盈耳歌。尊酒小倾真话尽，江湖谁为宧情多。长安十丈香尘马，满眼何人净绿波。
赠星命者和东白先生
作者：庄昶
朝代：明

人间几许卧谁龙，谈命谈星半醉中。且莫相逢开口易，老夫富贵是苓通。
赠湘阴夏进士
作者：庄昶
朝代：明

何处湘阴是所思，江篱刚有十年诗。忽然草阁寒江上，飞下青天玉树枝。故旧偶逢如未识，病躯留坐不知疲。相看细数诸朋旧，祗我山中白发披。
赠溧阳费医
作者：庄昶
朝代：明

帝伯皇王事不疑，痬医又是小儿医。而今肯作华胥梦，须遣江南扁鹊知。
赠萧恒实
作者：庄昶
朝代：明

千秋凤鸟来空舞，湖北湖南不断飞。文彩我惊千仞表，交情君重一年违。知无秋卷呈亲恨，喜有江鱼入馔肥。赤壁矶将黄鹤景，月明收拾一囊归。
赠通山叶秀才相
作者：庄昶
朝代：明

日短日长凭大化，人非人是信当时。岂无湖水甘神瀵，更有溪毛当紫芝。步入尘埃迟亦得，乐非形器熟曾知。泯然独与溪堂坐，畏垒千年或在兹。
赠黄池袁义官
作者：庄昶
朝代：明

西江一斗依违里，短褐高轩激宕中。我度与公同一大，许酣天地作春风。
跋山谷墨迹
作者：庄昶
朝代：明

老涪一笑古风天，宋雅堂堂二百年。点尽白头山阁雨，为谁聊泊太湖船。
跋文司训赠行卷
作者：庄昶
朝代：明

万事苍天已作迟，一毡白首更何辞。为贫在我从谁论，饮水惟人只自知。白酒醉来元有菊，青山老去得无诗。百年总与行藏熟，人世浮云梦岂痴。
跋李宾之诗卷
作者：庄昶
朝代：明

此卷题来墨未乾，诗才如此古今难。山翁肉眼何劳见，请与人间道眼看。
辛亥大寒梁塘道中有作
作者：庄昶
朝代：明

春暖秋凉自不难，梅花何爱雪边看。自知不及尧夫老，今日梁塘是大寒。冻云江路本知难，山是山人分所看。自裹木棉粗破衲，老夫何怕北风寒。
辛亥大寒梁塘道中有作·其一
作者：庄昶
朝代：明

春暖秋凉自不难，梅花何爱雪边看。自知不及尧夫老，今日梁塘是大寒。
辛亥大寒梁塘道中有作·其二
作者：庄昶
朝代：明

冻云江路本知难，山是山人分所看。自裹木棉粗破衲，老夫何怕北风寒。
过仙踪和光岳
作者：庄昶
朝代：明

潦倒烟云任不羁，乾坤随我放颠痴。每从问寺寻僧处，点出随花傍柳诗。拄杖每行真老仆，青山到处是相知。白头莽道无巴鼻，只有吾心孔孟师。
过六峰问买田黄山
作者：庄昶
朝代：明

卖犊年年得几钱，移家何处问安眠。白头笑恐黄山尹，他日催租更卖田。鸡肋尊拳岂足供，一时何怪此元戎。问田亦是痴人梦，天欲穷吾处处穷。
过六峰问买田黄山·其一
作者：庄昶
朝代：明

卖犊年年得几钱，移家何处问安眠。白头笑恐黄山尹，他日催租更卖田。
过六峰问买田黄山·其二
作者：庄昶
朝代：明

鸡肋尊拳岂足供，一时何怪此元戎。问田亦是痴人梦，天欲穷吾处处穷。
过张秋行台忆东山
作者：庄昶
朝代：明

欲同何处许同论，著眼云泥老自昏。留取行台高万丈，他年一笑醉龙门。天地刍荛自古今，訑訑千里岂公心。可堪世路无穷态，搔尽行藏白发深。
过张秋行台忆东山·其一
作者：庄昶
朝代：明

欲同何处许同论，著眼云泥老自昏。留取行台高万丈，他年一笑醉龙门。
过张秋行台忆东山·其二
作者：庄昶
朝代：明

天地刍荛自古今，訑訑千里岂公心。可堪世路无穷态，搔尽行藏白发深。
过徐
作者：庄昶
朝代：明

上洪乱石总烟汀，满为徐州欲小停。一代乾坤今险固，千年楚汉旧襟形。问人燕子浑非昔，遗墨东坡尚有亭。向晚移舟初入沛，不胜回首乱山青。
过淮
作者：庄昶
朝代：明

渺渺秋风送客怀，醉台老眼看金台。三千里路今犹在，二十年来此度淮。天地岂胜容俯仰，圣恩何处答涓埃。邳徐几点飞鸿外，又长秋帆带雨开。
送东川雪潭至摩尼峰
作者：庄昶
朝代：明

懒散乾坤信步行，棕鞋布袜颇能轻。偶从老树孤云顶，又尽南风半日情。何地暑堪留酷吏，此凉天乃赠先生。尧夫十二行窝处，此是行窝第一清。
送东川雪潭至真州有作
作者：庄昶
朝代：明

白头挥汗未能乾，五月真州在马鞍。盛暑为谁曾远出，病躯今日可容难。江山几处真风月，今古何人此肺肝。明日短筇谁傍我，祇应清梦绕渔竿。
送严中书用韵
作者：庄昶
朝代：明

君随黄阁老，我爱定山泉。廊庙才无忝，山林性只偏。飞扬谁过分，行止岂无天。肯作虚相爱，春江乱别弦。
送人出守姚安
作者：庄昶
朝代：明

五月山中忧旱坐，送人作郡岂农夫。寇恂黄霸真公许，桀溺长沮是我无。行止此天元自定，知愚吾道果安图。眼中若总姚安政，甘与元经送五湖。乾坤剧许此肩担，五马今年走瘴岚。此老朝廷何可去，南方民命亦须堪。百年西蜀谁张咏，自古潭州也晦庵。王道宽平君识否，当时孔孟岂迂谈。
送人出守姚安·其一
作者：庄昶
朝代：明

五月山中忧旱坐，送人作郡岂农夫。寇恂黄霸真公许，桀溺长沮是我无。行止此天元自定，知愚吾道果安图。眼中若总姚安政，甘与元经送五湖。
送人出守姚安·其二
作者：庄昶
朝代：明

乾坤剧许此肩担，五马今年走瘴岚。此老朝廷何可去，南方民命亦须堪。百年西蜀谁张咏，自古潭州也晦庵。王道宽平君识否，当时孔孟岂迂谈。
送介卿主事
作者：庄昶
朝代：明

一岁柴门为几开，老将何处答高怀。每寻竹底泉声坐，不喝松间道子来。岁月堂堂吾病叟，乾坤的的子清才。英年如此人如此，万古他时肯易猜。
送任地官参议福建
作者：庄昶
朝代：明

图画风云已放看，一言那且滥渔竿。十年定坐求心易，万古相逢屈指难。归我舞雩曾浴后，送谁风汉更江千。武夷倘进孤舟梦，九曲歌声月满滩。
送任生之
作者：庄昶
朝代：明

轩腾都治凤，淡寂祗冥鸿。尊酒堪谁别，人心自古同。行藏真此道，天地各深衷。相对秋江上，芙蓉正晚红。
送俞润夫子锡
作者：庄昶
朝代：明

敢忆尊翁片语知，别来生死本何期。岂闻云水閒停处，得见风花旧点诗。杯酒偶逢兼喜戚，父风真认岂须眉。别怀更有无穷在，不敢轻添白首悲。
送冒地官出守武昌
作者：庄昶
朝代：明

未把乾坤了鬓苍，十年京国漫为郎。帝将赤子求贤牧，天？先生在武昌。万古不磨真俊杰，吏中可爱独循良。定知明日湖湘路，人快青天睹凤凰。
送冒地官出守武昌
作者：庄昶
朝代：明
体裁：七言律诗

未把乾坤了鬓苍，十年京国漫为郎。帝将赤子求贤牧，天�先生在武昌。万古不磨真俊杰，吏中可爱独循良。定知明日湖湘路，人快青天睹凤凰。
送冒廷和主事
作者：庄昶
朝代：明

年才十六已香名，可畏真当拜后生。活水几年频梦寐，扬州前日是豪英。秋官主事虽南部，圣世金陵共一京。短句殷勤还把酒，午门残雪醉都城。
送冯养正进士出宰江陵
作者：庄昶
朝代：明

老眼贤豪许未穷，乃将刀水得疲癃。挨排我直千年上，磨励天还百炼中。今古乾坤犹茂叔，扶沟风月也纯公。欲知久大无穷业，一县经纶四海同。
送冯进士之京
作者：庄昶
朝代：明

踊跃秋江送此舸，深山衰老亦容过。累朝治化今逾盛，海内才名子正多。何路可阶须进士，有君如此忍渔蓑。明年我病扶堪起，倘许同赓舜禹歌。
送刘参政之陜西
作者：庄昶
朝代：明

河山万里陜西东，此地曾分与召公。圣世祇今须此老，天心自古托疲癃。太平经济俱分付，异代人才自不穷。笑我生逢尧与舜，却将衰病作渔翁。
送刘同府之柳州文介公裔也
作者：庄昶
朝代：明

天将明月与江村，许我狂歌阁酒尊。人物已拚眵□眼，此髯谁使到吾门。鄙人何敢当贤友，文介须应出此孙。莫怪剧谈留更住，瘴江回望合清魂。
送刘祠部子回江西乡试
作者：庄昶
朝代：明

放浪云山一此裘，岂胜眉宇阁清秋。屏山气格今犹在，忠悯青天觉已收。科目果谁开具眼，古今如彼放登楼。何当与子飞云顶，濯足沧江万古流。
送别
作者：庄昶
朝代：明

城西寺里一相逢，痴倚门前别后松。王氏我惟寻子敬，九江天与看芙蓉。舟中人在三千路，江上诗成四百峰。老子南还君正别，几声离思送朝钟。
送别秦用中
作者：庄昶
朝代：明

欲来消息满江湄，果见堂堂小仆随。几夜好诗全压我，百年老眼更看谁。宋唐大手诸公在，日月群经自古垂。回首梧桐孤凤远，东南天阔海西陲。
送南海范规
作者：庄昶
朝代：明

每见江门说范云，花山日日绕吟魂。小童忽报来何客，野鹤昂然立我门。口中公甫诗无数，手里芙蓉杖一根。一语未终还别去，月明人自白沙村。
送博罗何孝子
作者：庄昶
朝代：明

赠别疏篱下，冬来菊又残。只惟三两朵，留着自家看。白酒江门暖，北来风正寒。酿方君不录，明日寄书难。万事都难问，相逢坐夜阑。寒灯青的的，莫照酒杯乾。人间何孝子，此日更求官。何以江门老，无诗送子完。
送博罗何孝子·其一
作者：庄昶
朝代：明

赠别疏篱下，冬来菊又残。只惟三两朵，留着自家看。
送博罗何孝子·其三
作者：庄昶
朝代：明

万事都难问，相逢坐夜阑。寒灯青的的，莫照酒杯乾。
送博罗何孝子·其二
作者：庄昶
朝代：明

白酒江门暖，北来风正寒。酿方君不录，明日寄书难。
送博罗何孝子·其四
作者：庄昶
朝代：明

人间何孝子，此日更求官。何以江门老，无诗送子完。
送友卿还上虞
作者：庄昶
朝代：明

袖满烟霞屦满风，会稽面目许谁同。此功天地本无外，行迹水云都自空。冷煖一年蔬饭里，往来千变不言中。临风插羽仍霄汉，约我重来五岭东。丘壑生涯甘自适，路岐迂僻问相寻。为人机恐除根晚，非圣书曾著意深。剡曲雪来空有兴，鸳鸯绣出已无针。因君独起孤山梦，坐弄梅花月底阴。
送友卿还上虞·其一
作者：庄昶
朝代：明

袖满烟霞屦满风，会稽面目许谁同。此功天地本无外，行迹水云都自空。冷煖一年蔬饭里，往来千变不言中。临风插羽仍霄汉，约我重来五岭东。
送友卿还上虞·其二
作者：庄昶
朝代：明

丘壑生涯甘自适，路岐迂僻问相寻。为人机恐除根晚，非圣书曾著意深。剡曲雪来空有兴，鸳鸯绣出已无针。因君独起孤山梦，坐弄梅花月底阴。
送司寇张先生
作者：庄昶
朝代：明

一元自古君臣会，又见明良到圣朝。恭已无为真帝舜，我公今日自皋陶。忧勤社稷头颅白，斟酌乾坤斗柄高。天下得人吾所愿，敢将圣德颂唐尧。闻在朝廷荐士公，卑人何敢列豪雄。公门固是人才薮，野物何堪药笼中。病使逍遥扶白日，老将行止托苍穹。铨曹果说吾堪用，请选沧江作钓翁。
送司寇张先生·其一
作者：庄昶
朝代：明

一元自古君臣会，又见明良到圣朝。恭已无为真帝舜，我公今日自皋陶。忧勤社稷头颅白，斟酌乾坤斗柄高。天下得人吾所愿，敢将圣德颂唐尧。
送司寇张先生·其二
作者：庄昶
朝代：明

闻在朝廷荐士公，卑人何敢列豪雄。公门固是人才薮，野物何堪药笼中。病使逍遥扶白日，老将行止托苍穹。铨曹果说吾堪用，请选沧江作钓翁。
送吉水张兼岳宿守兼素弟一峰先生戚也
作者：庄昶
朝代：明

西山眉宇阁清秋，何处骑驴自宿州。小榻一年三敝馆，青灯十语九金牛。老怀天下惟张觷，吾弟苏家又子由。何日湖西寻宿草，吞声同上水心楼。
送吴明府献臣
作者：庄昶
朝代：明

门前何处客，问是广东船。行止虽殊路，江山共一天。閒随花意思，老结酒因缘。未了茅根念，天峰望子旋。
送吾掌教子还开化
作者：庄昶
朝代：明

爱此娟娟玉树柯，眼中今日更须多。人才江浙堪吾氏，文字苏家又小坡。诗卷袖寒携海岳，夜船江稳坐星河。英年自古多难料，此后轩腾奈尔何。
送夏黄门参议湖南
作者：庄昶
朝代：明

兰芷随舟到楚都，黄门风采动江湖。行藏易卦千年定，湘水离骚半字无。忧国此民终一念，忠君万里只嘉谟。要知此去今明诏，也到山中起病夫。
送太学生冠带还蜀
作者：庄昶
朝代：明

圣世谁将老钓台，傍人行止莫相猜。太平欲尽诗歌妙，须到山中静处来。孔孟行藏只此心，病来今日且山林。先生若问终身计，作养君恩正海深。
送太学生冠带还蜀·其一
作者：庄昶
朝代：明

圣世谁将老钓台，傍人行止莫相猜。太平欲尽诗歌妙，须到山中静处来。
送太学生冠带还蜀·其二
作者：庄昶
朝代：明

孔孟行藏只此心，病来今日且山林。先生若问终身计，作养君恩正海深。
送娄武库赞理白亚乡治水黄河
作者：庄昶
朝代：明

丈夫天地皆吾事，迂野谁呼送别歌。病里我真徒白首，此中君自有黄河。经纶虽许神功妙，疏凿其如水性何。肯许司空容及此，禹功千丈倘重磨。
送小儿会乡试
作者：庄昶
朝代：明

窗纸还涂丙子鸦，人间裘冶未须誇。明朝领取君恩处，莫画青山旧样花。尧天一屋尽容安，万丈须还寸补看。分付诸顽须汝是，菜羹休顾老夫难。人间万事可终閒，更际明良拜舞间。我病既深扶不起，吾儿何敢亦青山。桂花一树几人分，吃著三场应举文。富贵汝知何物是，浮云之外且浮云。
送小儿会乡试·其一
作者：庄昶
朝代：明

窗纸还涂丙子鸦，人间裘冶未须誇。明朝领取君恩处，莫画青山旧样花。
送小儿会乡试·其三
作者：庄昶
朝代：明

人间万事可终閒，更际明良拜舞间。我病既深扶不起，吾儿何敢亦青山。
送小儿会乡试·其二
作者：庄昶
朝代：明

尧天一屋尽容安，万丈须还寸补看。分付诸顽须汝是，菜羹休顾老夫难。
送小儿会乡试·其四
作者：庄昶
朝代：明

桂花一树几人分，吃著三场应举文。富贵汝知何物是，浮云之外且浮云。
送小儿会乡试华亭金藻休宁汪循上海张澡诸友枉顾定山且索一言于其别诗以道意·其一
作者：庄昶
朝代：明
体裁：七言绝句

庭草真传到晦翁，无端万紫与千红。可知肝胆朱门学，不在经书传注中。
送庐陵陈先生
作者：庄昶
朝代：明

十年衣钵笑人狂，何许书来问异乡。世路谁知今夜雨，师生相见此茅堂。圣门自古真传妙，吾道中天白日光。万里巴丘离别梦，定先舟楫到门墙。
送廷贲通政侍亲
作者：庄昶
朝代：明

何处盐山此故林，青天开眼白云深。有君理固难言去，无母臣谁得至今。一代明良终我念，百年忠孝是公心。显扬要识乾坤妙，万古皋夔万古参。
送张伯显贰教长清
作者：庄昶
朝代：明

为贫千古一官同，何更人间管化工。夫子几人还木铎，杏花明日是春风。世无先觉那成我，天且南川足见公。努力步趋堪不忝，也光源委到山翁。
送张兼素至东葛
作者：庄昶
朝代：明

君乘舴艋来何处，贱子骑驴是送谁。二老白头今酒夜，万峰明月此楼诗。留连别馆非无谓，去住青天想自知。我正桐江扶汉鼎，先生行矣莫多疑。
送张博秀才还永丰博求一峰墓铭
作者：庄昶
朝代：明

不见人龙盖世英，眼中今是老门生。百年朋友斯文泪，万古师徒骨肉情。此老平生真不忝，何人死后敢辞铭。栖云有石撑天地，先请君磨万丈平。
送张司寇老先生
作者：庄昶
朝代：明

剑气谁消魍魉疑，逢人不恨十年迟。名从天下儿童识，清有江门处士知。烟水钓徒应我是，朝廷元老舍公谁。奋飞无限相随意，祗是云霄病翼垂。
送张地官且寿乃翁
作者：庄昶
朝代：明

皇极乾坤共此堂，人间何处看沧桑。白头不误人人是，千古尧夫一炷香。
送张廷玉司训河南
作者：庄昶
朝代：明

自从尼父一伤麟，斯道传来恐未真。更识老天当此日，肯将木铎与何人。师门万古真堪柱，檀杏千年也自春。到此精神须会领，莫教铜狄笑人频。
送张晖使并其子宗还辽阳
作者：庄昶
朝代：明

六丈璚花烂漫开，扬州风月倦楼台。脚根几处谁能到，此老何人子更来。味若果真知烂赏，眼须无处不堪抬。明朝又作辽阳看，绿柳红桃画满斋。
送张黄门出使便道拜母
作者：庄昶
朝代：明

喜承君命不彤闱，万里亲庭愿不违。进士恩荣先拜母，黄门官好况言归。乾坤楚越看须远，乡井山川也共辉。万里可知吾分内，成都负弩是还非。
送成都谢外郎
作者：庄昶
朝代：明

隔岁益州来从事，并舟别驾且衡山。草蔬旅食秋将尽，铅椠孤灯夜向阑。泪落猿声归少应，官随蜀道去何难。芳菲收得盈箱箧，碧杜红蘅更紫兰。
送敕侄奉母之官所
作者：庄昶
朝代：明

莺花三月扬州路，傍母东征觐父官。作伴青衫供色笑，如云绿发衬斑斓。后生满眼应谁畏，门第当时亦不寒。官署日长閒展卷，中郎有眼在毫端。
送新友弓大方会试用大司寇张老先生韵
作者：庄昶
朝代：明

数峰酣枕华山窗，世事乾坤已乞降。到我白云麻屦几，共君玄碧酒杯双。贤人道本芸香阁，渔者天须白鹭江。消息杏花春万里，殿元明日在吾邦。
送施公节
作者：庄昶
朝代：明

老屋溪云病欲深，几年长许拜幽寻。我虽白鹿烟霞主，君总西山父子心。薄酒每堪留几雨，朱弦聊许托孤琴。别离肯遣他时梦，失误桃花古洞浔。
送施工部出守岳州
作者：庄昶
朝代：明

醉眼茫茫信欲看，百年契合古人难。谁知老病扶犁手，也得先生共肺肝。聚散有天抬皂盖，行藏无地了渔竿。岳阳楼好湖天阔，倘许相思一倚阑。
送昌期御史出守抚州
作者：庄昶
朝代：明

送老江蓑已钓船，抚州还我更诗篇。平生知己真承爱，老去青山敢自偏。一代功名逢圣主，百年衣钵愧真传。奋飞多少相随意，笑恐行藏是此天。久与霜台谓不空，皂囊容有补天功。更谁一视同仁妙，又到朱幡绣斧中。风展巨鹏天自阔，古存老马意何穷。天空目短风帆远，分付秋江更几鸿。
送昌期御史出守抚州·其一
作者：庄昶
朝代：明

送老江蓑已钓船，抚州还我更诗篇。平生知己真承爱，老去青山敢自偏。一代功名逢圣主，百年衣钵愧真传。奋飞多少相随意，笑恐行藏是此天。
送昌期御史出守抚州·其二
作者：庄昶
朝代：明

久与霜台谓不空，皂囊容有补天功。更谁一视同仁妙，又到朱幡绣斧中。风展巨鹏天自阔，古存老马意何穷。天空目短风帆远，分付秋江更几鸿。
送晏弟乡试
作者：庄昶
朝代：明

江风吹马舞青衫，老桂连根醉欲堪。圣世有才皆用此，徵车无路岂须惭。晦翁在古曾何碍，子静时文自不凡。俗债想知明日了，笑将风月与君参。
送景武主事奉使湖南
作者：庄昶
朝代：明

虚名肝胆更无疑，下马金台便与诗。绝学高山那此念，应魁敷五是吾师。眼中人物公何去，病里行藏我自知。万里轻舟真莫问，空江残雪寄书迟。
送李德孚林缉熙还南海
作者：庄昶
朝代：明

细雨桄榔树，清泉苦竹根。先生旧家业，风日短篱门。归计携诸友，迎舟立两孙。能寻白沙子，同醉浊醪尊。契合乾坤大，逢君胜白头。江山如会意，天道此停舟。久大贤人业，稀疏软布裘。千峰不可见，明月在高楼。
送李德孚林缉熙还南海·其一
作者：庄昶
朝代：明

细雨桄榔树，清泉苦竹根。先生旧家业，风日短篱门。归计携诸友，迎舟立两孙。能寻白沙子，同醉浊醪尊。
送李德孚林缉熙还南海·其二
作者：庄昶
朝代：明

契合乾坤大，逢君胜白头。江山如会意，天道此停舟。久大贤人业，稀疏软布裘。千峰不可见，明月在高楼。
送杨地官之边
作者：庄昶
朝代：明

回朝闻语策安边，也逐群公论子贤。白首岂知相识晚，虚名先愧十年前。此公国计三千万，邵子文章二百年。我亦区区仁义外，武侯充国更屯田。
送杨明府
作者：庄昶
朝代：明

高平渺渺隔燕关，山路寒风在客颜。何处花封今此老，两年千古一昆山。东南才力民初起，西北朝廷意肯閒。明日疲残安已竟，中朝礼乐待君还。
送林秋官谪滇南和韵
作者：庄昶
朝代：明

一点浮云眼已过，滇南明日未蹉跎。丈夫气节前头路，敢向先生拜说多。
送毕都宪致仕
作者：庄昶
朝代：明

南国来何晚，龙门去未迟。四方无事日，一老是閒时。天地凭藜杖，风花任酒卮。大臣终体国，去就不嫌疑。
送江淮陈经历谪官广西宜山
作者：庄昶
朝代：明

天涯莽莽着行舸，得把离觞醉不歌。万里瘴烟那此送，两京戎幕本谁过。斯民福总宜山厚，世路堆何滟滪多。我有东篱黄菊赠，秋风欲采奈愁何。
送王判簿归蜀时萧尹在邑
作者：庄昶
朝代：明

世务閒闻到寂寥，鸺鹠潦草得鹪鹩。谁真笑我长镵柄，斸断山腰枸菊苗。僻坞桃花已失公，买刀何许更相逢。饿夫半勺秋来梦，须绕巫山十二峰。片语丰干偶觉违，一年风雨几柴扉。可知老子黄山月，也送巴江万里归。
送王判簿归蜀时萧尹在邑·其一
作者：庄昶
朝代：明

世务閒闻到寂寥，鸺鹠潦草得鹪鹩。谁真笑我长镵柄，斸断山腰枸菊苗。
送王判簿归蜀时萧尹在邑·其三
作者：庄昶
朝代：明

片语丰干偶觉违，一年风雨几柴扉。可知老子黄山月，也送巴江万里归。
送王判簿归蜀时萧尹在邑·其二
作者：庄昶
朝代：明

僻坞桃花已失公，买刀何许更相逢。饿夫半勺秋来梦，须绕巫山十二峰。
送王提学之大理寺丞
作者：庄昶
朝代：明

黄纸东来命亦新，恩光流动满秋旻。万年天地真逢主，一代明良实有人。何处斯文能此际，谁家桃李似公春。白头莫道终忘世，夜夜山中梦紫宸。荐剡群公一尺中，也劳牍尾著渔翁。淹留岁月真非错，老病山林自合穷。自古冠谁无贡禹，近来香只为南丰。别离欲写无穷意，都在青天几断鸿。
送王提学之大理寺丞·其一
作者：庄昶
朝代：明

黄纸东来命亦新，恩光流动满秋旻。万年天地真逢主，一代明良实有人。何处斯文能此际，谁家桃李似公春。白头莫道终忘世，夜夜山中梦紫宸。
送王提学之大理寺丞·其二
作者：庄昶
朝代：明

荐剡群公一尺中，也劳牍尾著渔翁。淹留岁月真非错，老病山林自合穷。自古冠谁无贡禹，近来香只为南丰。别离欲写无穷意，都在青天几断鸿。
送白沙先生门人容彦昭陈秉常回南海次韵
作者：庄昶
朝代：明

君子久不见，一书凡几月。开门见高徒，仪形宛相接。可久亦可大，自抱贤人业。束书不可羁，含情送归楫。
送白马僧如景往沂洲
作者：庄昶
朝代：明

云水沂洲几日舟，我看白马亦沂洲。人间九万非难到，心外丝毫即远求。江领白云樵洞雨，天誇红柿定山秋。赠言不若无言好，老子狂言活水头。
送直夫陈侍御
作者：庄昶
朝代：明

芙蓉秋水与诗清，御史平生极有情。若道此花真个好，老夫还折赠先生。白头骢马与垂纶，一曲梅花太古春。高坐庐山三万丈，谁知弹与不弹人。
送直夫陈侍御·其一
作者：庄昶
朝代：明

芙蓉秋水与诗清，御史平生极有情。若道此花真个好，老夫还折赠先生。
送直夫陈侍御·其二
作者：庄昶
朝代：明

白头骢马与垂纶，一曲梅花太古春。高坐庐山三万丈，谁知弹与不弹人。
送程大尹之官陑县郁长史在义乌时门人也
作者：庄昶
朝代：明

一书吾友自天涯，历历诸公尽可誇。梦里烟霞真肺腑，尘中颜面各京华。杯深旅馆相留月，雨送孤舟别后花。万里衡阳何处是，欲将离思过长沙。
送程郎中弟致仕
作者：庄昶
朝代：明

来谁具眼识行藏，归去青山策颇良。多少京师誇不尽，圣君贤相在虞唐。小程天地是谁传，明道先生想更贤。百尺竿头仍一步，莫将风月负伊川。
送程郎中弟致仕·其一
作者：庄昶
朝代：明

来谁具眼识行藏，归去青山策颇良。多少京师誇不尽，圣君贤相在虞唐。
送程郎中弟致仕·其二
作者：庄昶
朝代：明

小程天地是谁传，明道先生想更贤。百尺竿头仍一步，莫将风月负伊川。
送董孟吉
作者：庄昶
朝代：明

真州闻已片帆东，五马何来草屋中。万里故人还一见，老夫当拜打头风。今昔总无悲与喜，浮云万事谅能谙。肯将万里乌蒙意，来醉青山活水南。日午来过到日昏，短蓑钓石坐能温。不惭活水贫家淡，也劝山瓢带月吞。
送董孟吉·其一
作者：庄昶
朝代：明

真州闻已片帆东，五马何来草屋中。万里故人还一见，老夫当拜打头风。
送董孟吉·其三
作者：庄昶
朝代：明

日午来过到日昏，短蓑钓石坐能温。不惭活水贫家淡，也劝山瓢带月吞。
送董孟吉·其二
作者：庄昶
朝代：明

今昔总无悲与喜，浮云万事谅能谙。肯将万里乌蒙意，来醉青山活水南。
送衡州庞检校之官袁州都事
作者：庄昶
朝代：明

浪荡分宜眼又开，题诗何许是蓬莱。石钟苏李虽天与，南岳朱张已袖来。天马有空须放絷，楩楠无地莫悲材。老狂也直无凭据，吟烂沙头月一台。
送郁先生以国子助教升长史
作者：庄昶
朝代：明

师道千年一语还，要知天下此贤关。偶然天遣工齐瑟，何处人还补雪山。天地谩言夔乐里，治平有例汉廷间。白头许更青灯眼，不放中庸大学閒。
送郭子升同年和韵
作者：庄昶
朝代：明

姓名久接青云后，江海相逢白发前。梦里浮云那自定，眼中龙马竟谁鲜。五千书卷吾甘老，三百英豪子最贤。万里江西临别酒，一杯何日更同年。
送陈孔章会试
作者：庄昶
朝代：明

万年天地几赓歌，机会明良奈此何。圣主求才犹梦卜，有司拔俊岂蹉跎。偶真天挺无双器，更此龙飞第一科。老野泥金堪一字，江风舞烂破渔蓑。
送陈掌教
作者：庄昶
朝代：明

官到瓜期鬓已皤，好随诸少问銮坡。一犀水怪燃初尽，白日青天照已多。胡丈悟来当易退，冯唐老去欲如何。苏庠但问蓬莱地，公有仙风道骨么。
送高大用进士放回
作者：庄昶
朝代：明

礼记馀姚世绝高，君还礼记冠馀姚。才名不忝真如此，雁塔谁能久寂寥。天地圣恩吾不死，皋夔相业子应豪。明良正此赓歌日，莫向青山滥浊醪。
送黄文敷之青州司训
作者：庄昶
朝代：明

醉渔留艇白蘋秋，一笑京师更白头。到处江山容物论，百年天地任虚舟。赠行极厚诗无句，处世虚名酒在瓯。天与行藏终自定，可须相忆在青州。
遗爱为扬州刘同知作
作者：庄昶
朝代：明

扬州何处月，老去更江湖。赤子千年戴，青天片石孤。乾坤尧舜事，贤圣禹皋谟。我问程夫子，浮云是有无。
邑二教陈先生以诗赠行用韵奉答
作者：庄昶
朝代：明

此志平生遂则宜，回看颓魄与倾羲。几诗秋砌佳花领，一雨春盘早韭知。江水无鱼曾入釜，昆丘有凤未归岐。青松夹路龙潭雪，独抚交柯屈铁时。
郊行
作者：庄昶
朝代：明
体裁：七言绝句

凌兢瘦马踏春泥，雪后郊原绿未齐。一抹午烟风隔断，野鸡声在竹林西。
郴州留别高挥使
作者：庄昶
朝代：明

昔岁潭州话熟君，文韬还许此重论。黄金带重新开府，黑发冠峨旧将门。玉帐中宵刁斗静，天河一洗甲兵存。蛮烟几试巡游马，桑柘阴阴日色温。
郴州葛别驾两过寓舍见访
作者：庄昶
朝代：明

楚国人才压上流，胸中著此一监州。开门君屡春风面，乘兴吾方雪夜舟。官府清虚身似寄，烝黎劳惫鬓添秋。姜佽未到先声喜，云影天光共一楼。
都隐为包春官作
作者：庄昶
朝代：明

胸中皆马未皆痴，雪里芭蕉始画师。到处鸢鱼真活动，人间影响莫相疑。须还禹稷忧勤处，便是巢由放浪时。此意老夫知万一，老夫今日想君知。
采石
作者：庄昶
朝代：明

落日孤舟进此村，北风浪浪打山根。忠臣万古虞公庙，诗鬼千年太白魂。旧垒不知何世代，长江曾战几乾坤。风沙眯尽登临眼，只有长安望不昏。
重庆堂为何侍御作
作者：庄昶
朝代：明

食报无涯地，谁言我易论。此心还日月，老眼自乾坤。白发垂诸老，青云荡一门。更知尧舜事，四海一君恩。
重过庄严寺观大树
作者：庄昶
朝代：明

定山居士老騃痴，又作庄严大树诗。老去万无元宿在，种时多只此山知。不分孔墨依身世，无补兴亡过汉隋。斤斧欲寻吾手病，力扶名教古人谁。
重阳杂兴
作者：庄昶
朝代：明

柴门两月闭苍苔，老病何人得好怀。短发乱从头上白，重阳偏是雨中来。黄精瘦地锄空把，北斗沧江首正回。赖有黄花知老子，东篱深傍酒杯开。醉倒江头枕石眠，清风刚洒竹门边。蚤闻世计皆春梦，肯放江花送老年。凤鸟河图皇极理，西江南海钓鱼船。狂歌急起披衣坐，今夜梧桐月倍圆。
重阳杂兴·其一
作者：庄昶
朝代：明

柴门两月闭苍苔，老病何人得好怀。短发乱从头上白，重阳偏是雨中来。黄精瘦地锄空把，北斗沧江首正回。赖有黄花知老子，东篱深傍酒杯开。
重阳杂兴·其二
作者：庄昶
朝代：明

醉倒江头枕石眠，清风刚洒竹门边。蚤闻世计皆春梦，肯放江花送老年。凤鸟河图皇极理，西江南海钓鱼船。狂歌急起披衣坐，今夜梧桐月倍圆。
钓台图
作者：庄昶
朝代：明

领得尧夫七尺纶，白头终荡五湖春。千罾宁也鱼难得，断不移舟下孟津。
钓鱼图
作者：庄昶
朝代：明

谁拈秃笔写渔船，我作渔翁又十年。画里欲寻谁是我，白头高帽顶青天。何处烟波满钓翁，桃花流水各溪红。而今合是唐虞世，都在尧天荡荡中。溪上春云与浪飞，溪头春水鲚鱼肥。野人只是閒无事，日出船来月出归。
钓鱼图·其一
作者：庄昶
朝代：明

谁拈秃笔写渔船，我作渔翁又十年。画里欲寻谁是我，白头高帽顶青天。
钓鱼图·其三
作者：庄昶
朝代：明

溪上春云与浪飞，溪头春水鲚鱼肥。野人只是閒无事，日出船来月出归。
钓鱼图·其二
作者：庄昶
朝代：明

何处烟波满钓翁，桃花流水各溪红。而今合是唐虞世，都在尧天荡荡中。
钟钦礼画牛
作者：庄昶
朝代：明

东风渺渺平原绿，几鼻浮江春带犊。短蓑耕罢一犁归，数亩山陂雨初足。薄田我亦耕定山，六角未能终日閒。一笑还寻饮牛处，夕阳疏柳前溪湾。君不见江山万古驱牛样，用则耕田閒则放。
长沙王守话舟中问还期曰明春因识一诗
作者：庄昶
朝代：明

三寒空把陇头梅，两地心情未入灰。客路三千馀里在，慈颜七十四回开。师恩沧海汪洋见，乡思青春作伴来。莫结浮沤舟上伴，长沙把酒话徘徊。
閒叟为梅溪胡处士赋和光岳
作者：庄昶
朝代：明

圣主狂奴自古容，溪山此意便无穷。谁知宇宙千年病，我与先生一样风。越水以东惟剡曲，子陵而下几渔翁。閒忙莫问今谁是，时止时行道只同。
门外柳
作者：庄昶
朝代：明

万物皆为我，开门柳忽深。江湖閒坐处，天地此时心。风月豪真在，箪瓢乐可寻。元来程主簿，今古一閒吟。
闻华容刘东山先生致仕
作者：庄昶
朝代：明

苍生何处共东山，善自为谋去不难。尘外有人瞻紫气，镜中疑我尚朱颜。一官自笑三年往，百岁长非顷刻閒。三十六湾风月好，鱼龙昨夜舞湾湾。
闻县中祈雨连日未有得而密云北来定山已如注矣明日县侯谢雨昶无籍之人天地久不收管县官不当顾盻蒙此佳贶盖出望外遂用前韵聊以志喜
作者：庄昶
朝代：明

何处心香与帝焚，人间祈祷亦纷纷。苍天自管仁民意，下土谁为谢雨文。春每不乾花县树，帽真狂戴定山云。催租不有芦塘犊，谁雨谁晴只醉醺。
阳溪图
作者：庄昶
朝代：明

溪北溪南着树遮，一溪风日一溪花。君王莫遣丹青得，留与桃源一样誇。
陇头云
作者：庄昶
朝代：明

阴偶为阳得，颓然只太虚。偶观神妙处，一笑老横渠。默默从升䧏，无无自卷舒。青天横老眼，吾亦坐吾庐。
陇头云
作者：庄昶
朝代：明
体裁：五言律诗

阴偶为阳得，颓然只太虚。偶观神妙处，一笑老横渠。默默从升降，无无自卷舒。青天横老眼，吾亦坐吾庐。
陈九畴过访
作者：庄昶
朝代：明

正作希夷睡一斋，梦中有客打门开。谁知陋巷穷居处，也有閒人为我来。吾子少年希圣解，老夫白首钓鱼台。卧林一语真肝肺，莫遣他时误不才。
除夜和黄子明员外
作者：庄昶
朝代：明

老醉屠苏今夜酒，一杯千古独何思。送穷文字真谁是，应节梅花略小诗。病痛百般羞此夕，乾坤万事了何时。明年又说明朝是，青镜刚添雪几丝。人世经纶元自在，山中日子没寻思。乾坤病手惟堪酒，山野桃符不写诗。万事新挑明日菜，一行刚了历头时。严光脚板无人梦，知可清风是钓丝。何处江山真孟浪，狂拈一语一沈思。古今怪事都傩鬼，老病悲歌是节诗。四海风花年过日，一元天地午初时。舜衣欲补深山卧，惭愧人间五色丝。
除夜和黄子明员外·其一
作者：庄昶
朝代：明

老醉屠苏今夜酒，一杯千古独何思。送穷文字真谁是，应节梅花略小诗。病痛百般羞此夕，乾坤万事了何时。明年又说明朝是，青镜刚添雪几丝。
除夜和黄子明员外·其三
作者：庄昶
朝代：明

何处江山真孟浪，狂拈一语一沈思。古今怪事都傩鬼，老病悲歌是节诗。四海风花年过日，一元天地午初时。舜衣欲补深山卧，惭愧人间五色丝。
除夜和黄子明员外·其二
作者：庄昶
朝代：明

人世经纶元自在，山中日子没寻思。乾坤病手惟堪酒，山野桃符不写诗。万事新挑明日菜，一行刚了历头时。严光脚板无人梦，知可清风是钓丝。
除夜和黄子明员外孤鹤翁过访出韵命诗以其涵监险也易以函椷二韵余喜东坡不为险韵所拘遂并前韵通一赋之世有苏子瞻者见之当复以为何如哉·其一
作者：庄昶
朝代：明
体裁：七言律诗

天地何来此放谈，溪云水月共涵涵。老怀太极一圈子，醉影池亭两破衫。有梦圣贤随即到，无州山水未愁监。明朝相忆公何去，几点梅花个石岩。
陪南川浴香淋泉
作者：庄昶
朝代：明

下马清泉坐两翁，风光随处与人同。百年尽放三杯里，万象同归一洗中。土屋背墙烘野日，午溪随步领和风。儿童拍手休相笑，此日狂夫兴颇浓。
陵阳山人
作者：庄昶
朝代：明

天地斯人术比精，白头何限古今情。尼丘肯与陵阳别，万古斯文只子平。
随州守士脩见寄诸作次韵
作者：庄昶
朝代：明

宦游随国吾何薄，梦入华胥昼亦酣。有限光阴真自惜，无端世事不交谈。公门却扫云生席，流殍归来月满庵。收拾江山閒调笑，清风万壑卷晴岚。朱户垂杨迷画毂，玉河流水漾春襟。普天弓剑莓苔卧，万国箫韶龙凤吟。领郡有人生色少，握犴无地托交深。吾宗不取当年美，衣振青天万仞岑。
随州守士脩见寄诸作次韵·其一
作者：庄昶
朝代：明

宦游随国吾何薄，梦入华胥昼亦酣。有限光阴真自惜，无端世事不交谈。公门却扫云生席，流殍归来月满庵。收拾江山閒调笑，清风万壑卷晴岚。
随州守士脩见寄诸作次韵·其二
作者：庄昶
朝代：明

朱户垂杨迷画毂，玉河流水漾春襟。普天弓剑莓苔卧，万国箫韶龙凤吟。领郡有人生色少，握犴无地托交深。吾宗不取当年美，衣振青天万仞岑。
雨中承通政张先生过访赐诗用韵奉荅
作者：庄昶
朝代：明

一雨江帆许卸时，溪云五日拜公诗。天知留客应难霁，马到看山亦缓驰。何地斯文堪此会，十年今日举吾卮。可今分付梅花月，留与山中别后思。
雨中招廷信
作者：庄昶
朝代：明

往来频旧雨，今雨可相辞。留取一尊酒，赏公千古诗。风流真麈尾，跌荡更花枝。自扫门前立，能来莫遣迟。
雨中陪沈仲律佥宪宿长芦用韵
作者：庄昶
朝代：明

孤帆兼日下，高树与秋迎。天地真能大，江山各自清。宦游吾马倦，尘梦此钟鸣。默默同趺坐，谁知万古情。
雨宿大潮寺
作者：庄昶
朝代：明

坐便山寺雨，更爱宿山中。此壁孤灯影，何乡老病翁。诗平容自考，静极与天通。亦有蒲团债，吾儒但不空。
雨宿罗汉寺和荩乡员外
作者：庄昶
朝代：明

万壑无杯滥一庄，白云随可借飞觞。行藏梦有平生路，回禹家无各自墙。局促辕驹终日短，扶摇鹏背此天长。好知黄石山中伴，毕又乾坤一子房。天地那容也谬庄，白头还醉我公觞。溪声梦醒偏随枕，山色楼高不得墙。定性无书天我泯，风云有趣古今长。可知漏泄西林意，诗满寒衾月一房。
雨宿罗汉寺和荩乡员外·其一
作者：庄昶
朝代：明

万壑无杯滥一庄，白云随可借飞觞。行藏梦有平生路，回禹家无各自墙。局促辕驹终日短，扶摇鹏背此天长。好知黄石山中伴，毕又乾坤一子房。
雨宿罗汉寺和荩乡员外·其二
作者：庄昶
朝代：明

天地那容也谬庄，白头还醉我公觞。溪声梦醒偏随枕，山色楼高不得墙。定性无书天我泯，风云有趣古今长。可知漏泄西林意，诗满寒衾月一房。
雪中和允崇
作者：庄昶
朝代：明

梅花香影正匆匆，下马劳君活水东。雪片不愁如席大，主人惟怕酒杯空。兴非安道真能尽，诗岂徽之所得工。今此可堪成故事，太丘翁又定山翁。我有何能敢屈尊，也劳云水下柴门。溪亭此乐虽堪赏，薄酒山瓶也自温。雪月满前都若此，乾坤今果欲何言。无端点尽天几妙，千古诗家一字恩。除阳残日在归骖，更莽天峰问结庵。吾子溪山元有味，老夫天地只迂谈。寻常有酒君须尽，如此无诗雪亦惭。眼底梅花更何处，不寻山店过溪南。溪山何必画羸骖，活水痴人不出庵。雪月风花閒自弄，阴阳奇耦共谁谈。无言自得玄天妙，有画还成卖兔惭。到此北溪终可语，得朋真是在东南。连阴不出果无骖，只也蒙头破草庵。独把一杯看雪坐，便知终日与天谈。拥残败絮贫忘累，和每无诗老不惭。笑我不留门户在，龟山立处是河南。
雪中和允崇·其一
作者：庄昶
朝代：明

梅花香影正匆匆，下马劳君活水东。雪片不愁如席大，主人惟怕酒杯空。兴非安道真能尽，诗岂徽之所得工。今此可堪成故事，太丘翁又定山翁。
雪中和允崇·其三
作者：庄昶
朝代：明

除阳残日在归骖，更莽天峰问结庵。吾子溪山元有味，老夫天地只迂谈。寻常有酒君须尽，如此无诗雪亦惭。眼底梅花更何处，不寻山店过溪南。
雪中和允崇·其二
作者：庄昶
朝代：明

我有何能敢屈尊，也劳云水下柴门。溪亭此乐虽堪赏，薄酒山瓶也自温。雪月满前都若此，乾坤今果欲何言。无端点尽天几妙，千古诗家一字恩。
雪中和允崇·其五
作者：庄昶
朝代：明

连阴不出果无骖，只也蒙头破草庵。独把一杯看雪坐，便知终日与天谈。拥残败絮贫忘累，和每无诗老不惭。笑我不留门户在，龟山立处是河南。
雪中和允崇·其四
作者：庄昶
朝代：明

溪山何必画羸骖，活水痴人不出庵。雪月风花閒自弄，阴阳奇耦共谁谈。无言自得玄天妙，有画还成卖兔惭。到此北溪终可语，得朋真是在东南。
雪中和怀玉
作者：庄昶
朝代：明

我意留公厚，苍天知此无。朔风三日雪，清世两迂夫。玄酒污樽礼，梅花太极图。无言还对坐，何必论鹅湖。对坐无言处，无中更有无。圣贤公自是，宇宙我非夫。人世开天境，江村挂雪图。此中凭打过，老眼送江湖。陈叟题诗去，江湖梦寐长。主人惟老屋，夫子更匡床。东鲁千年脉，南丰一瓣香。可堪知己恨，残月管江方。天心何处问，默坐正寒更。古调今疏越，天和此太羹。夜深群动息，冬老一阳生。料得梅花月，乾坤只么清。未尽孤撑力，风波却少回。江湖今日好，天地此帆开。水静天平阁，山苍雪漫排。行藏应此老，真见仲尼来。
雪中和怀玉·其一
作者：庄昶
朝代：明

我意留公厚，苍天知此无。朔风三日雪，清世两迂夫。玄酒污樽礼，梅花太极图。无言还对坐，何必论鹅湖。
雪中和怀玉·其三
作者：庄昶
朝代：明

陈叟题诗去，江湖梦寐长。主人惟老屋，夫子更匡床。东鲁千年脉，南丰一瓣香。可堪知己恨，残月管江方。
雪中和怀玉·其二
作者：庄昶
朝代：明

对坐无言处，无中更有无。圣贤公自是，宇宙我非夫。人世开天境，江村挂雪图。此中凭打过，老眼送江湖。
雪中和怀玉·其五
作者：庄昶
朝代：明

未尽孤撑力，风波却少回。江湖今日好，天地此帆开。水静天平阁，山苍雪漫排。行藏应此老，真见仲尼来。
雪中和怀玉·其四
作者：庄昶
朝代：明

天心何处问，默坐正寒更。古调今疏越，天和此太羹。夜深群动息，冬老一阳生。料得梅花月，乾坤只么清。
雪中和赵地官
作者：庄昶
朝代：明

六出人间管去留，自须寻乐不须愁。许谁太极圈中妙，不向梅花雪里求。到处江山真乐土，此身天地只虚舟。也知清透诗家被，富贵都忘说梦州。人间万事是天留，元本无愁可浪愁。闭户总非颜氏懒，执鞭真岂仲尼求。对局两陈敲冻子，归蓑一昶卧渔舟。明朝有兴还堪至，莫问青州与赵州。尊酒真劳半日留，风花开眼欲谁愁。人逢此雪谁能厌，诗到今朝岂用求。君总观梅如玩易，我归骑马似乘舟。年丰敢自山中拜，直北遥看是帝州。
雪中和赵地官·其一
作者：庄昶
朝代：明

六出人间管去留，自须寻乐不须愁。许谁太极圈中妙，不向梅花雪里求。到处江山真乐土，此身天地只虚舟。也知清透诗家被，富贵都忘说梦州。
雪中和赵地官·其三
作者：庄昶
朝代：明

尊酒真劳半日留，风花开眼欲谁愁。人逢此雪谁能厌，诗到今朝岂用求。君总观梅如玩易，我归骑马似乘舟。年丰敢自山中拜，直北遥看是帝州。
雪中和赵地官·其二
作者：庄昶
朝代：明

人间万事是天留，元本无愁可浪愁。闭户总非颜氏懒，执鞭真岂仲尼求。对局两陈敲冻子，归蓑一昶卧渔舟。明朝有兴还堪至，莫问青州与赵州。
雪兔
作者：庄昶
朝代：明

人间物物天何碍，老兔泉声亦妙如。笑我天机无点处，白头拈笔是鸢鱼。
雪晴
作者：庄昶
朝代：明

老脚长河已断冰，忻然檐日偶东升。阳和果得真相爱，残雪支吾自不能。眼㡳梅花俱笑笑，马头山气各腾腾。明朝便有扶筇计，何处西华第一层。
雪梅
作者：庄昶
朝代：明

太极图偶封，天地若混沌。不知滕六谁，乃打无极诨。安得邵尧夫，閒与一究竟。
雪蓬为盛行之作
作者：庄昶
朝代：明

雪蓬老人瘦且清，前身想只梅花精。墨梅一写几千万，鸡林交趾知其名。南京小儿不晓事，相逢尽唤梅先生。一蓬有屋凤城里，土脊茅檐竹椽子。蜗牛半角祗藏头，我为量之刚丈许。不题偃月昼锦堂，扁作雪蓬聊尔耳。北风大雪五尺深，无限傍人愁压死。老人高坐方掀髯，大叫狂歌对儿女。大儿捧笔妇捧觞，一醉梅花三百纸。篱边竹树往往佳，万个弓弰千鼠尾。忽然几处鼎石根，便是悬崖活梅树。此时天趣不可当，谁人肯许同清狂。花光补之己非敌，当时空有王元章。定山先生无一好，雪蓬老人当笑倒。只有区区观物亭，半庭茂叔窗前草。
雪雁
作者：庄昶
朝代：明

江山万里雪如此，老雁北风何处滩。欲识阴阳千古梦，乾坤聊在睡中看。
霜崖洞天追和罗一峰
作者：庄昶
朝代：明

万古金牛老洞仙，白头黄鹤此青天。羲皇风月閒吟里，周易乾坤未画前。古石大书南岳叙，虚崖横阁武夷船。可堪一洒千秋泪，山自空青水自湲。
静庵为文辅乃翁作
作者：庄昶
朝代：明

花柳平生梦独频，开轩终是广东人。误来佛氏言相近，看到濂溪？亦真。无极乾坤心上肯，古今文字眼中尘。可知动静俱堪定，明道先生意更新。
静庵为文辅乃翁作
作者：庄昶
朝代：明
体裁：七言律诗

花柳平生梦独频，开轩终是广东人。误来佛氏言相近，看到濂溪�亦真。无极乾坤心上肯，古今文字眼中尘。可知动静俱堪定，明道先生意更新。
静观亭为南川先生题
作者：庄昶
朝代：明

睡起湖亭坐，乾坤意自深。青天无一滓，明月在波心。万物无无里，斯亭亦偶然。道人閒不过，聊尔弄湖天。微月此波寂，远峰何处青。我来閒与坐，不记是谁亭。
静观亭为南川先生题·其一
作者：庄昶
朝代：明

睡起湖亭坐，乾坤意自深。青天无一滓，明月在波心。
静观亭为南川先生题·其三
作者：庄昶
朝代：明

微月此波寂，远峰何处青。我来閒与坐，不记是谁亭。
静观亭为南川先生题·其二
作者：庄昶
朝代：明

万物无无里，斯亭亦偶然。道人閒不过，聊尔弄湖天。
静观亭和南川
作者：庄昶
朝代：明

人间安乐果谁窝，小占当湖十顷莎。亭子青天真自在，道人言句亦平和。尽堪今古无穷否，老奈鸢鱼一笑何。再拜我来还许竟，满湖明月到深坡。池亭一坐一成诗，颇觉风光与醉宜。小弄烟霞虽此兴，尽贪花鸟亦吾私。将谁点也真堪与，前我濂溪笑亦知。多谢风花同与醉，老狂何敢望林沂。
静观亭和南川·其一
作者：庄昶
朝代：明

人间安乐果谁窝，小占当湖十顷莎。亭子青天真自在，道人言句亦平和。尽堪今古无穷否，老奈鸢鱼一笑何。再拜我来还许竟，满湖明月到深坡。
静观亭和南川·其二
作者：庄昶
朝代：明

池亭一坐一成诗，颇觉风光与醉宜。小弄烟霞虽此兴，尽贪花鸟亦吾私。将谁点也真堪与，前我濂溪笑亦知。多谢风花同与醉，老狂何敢望林沂。
题僧惠堂卷
作者：庄昶
朝代：明

此公元自一仁来，根向三才肯别栽。散得人间真种子，乾坤花满万灵台。摩顶阎浮手欲痡，不知曾惠自家无。明朝且把收归我，康济乾坤一丈夫。真惠凭谁问且真，百年偶醉十窝春。定知老秃明朝顶，模著陈纲太极巾。
题僧惠堂卷·其一
作者：庄昶
朝代：明

此公元自一仁来，根向三才肯别栽。散得人间真种子，乾坤花满万灵台。
题僧惠堂卷·其三
作者：庄昶
朝代：明

真惠凭谁问且真，百年偶醉十窝春。定知老秃明朝顶，模著陈纲太极巾。
题僧惠堂卷·其二
作者：庄昶
朝代：明

摩顶阎浮手欲痡，不知曾惠自家无。明朝且把收归我，康济乾坤一丈夫。
题兰
作者：庄昶
朝代：明

幽兰在南坡，爱之亦何趣。为爱幽兰香，须识香来处。此兰我何爱，对之终日坐。万物我一兰，天地乃一我。
题兰·其一
作者：庄昶
朝代：明

幽兰在南坡，爱之亦何趣。为爱幽兰香，须识香来处。
题兰·其二
作者：庄昶
朝代：明

此兰我何爱，对之终日坐。万物我一兰，天地乃一我。
题刘侍御画
作者：庄昶
朝代：明

东之太古英，老眼庖羲画。文字六经前，心了不须读。山川流峙鸢鱼中，看画得此将无同。李成马夏何足数，此心直欲窥鸿蒙。乾坤此卷忽披看，数点青山正浓淡。眼中何处俗与真，一笑天机俱烂漫。世人见画空茫然，安知画外无真传。先生万古有真趣，白头还我羲皇天。古文篆籀藏科斗，我羡东之不容口。尚书宅里闻剧谈，天地斯人世何有。人间一默归玄元，老夫更欲观无言。手持此卷已一月，病回阁笔城东轩。
题县主山水画
作者：庄昶
朝代：明

家具生涯且钓舟，黄公台影漾浮沤。波心间有鸱夷笑，不把牙筹碍钓钩。水旆山幢到眼真，丹青笔手压红尘。休衙午睡千峰面，江北江南一样春。
题县主山水画·其一
作者：庄昶
朝代：明

家具生涯且钓舟，黄公台影漾浮沤。波心间有鸱夷笑，不把牙筹碍钓钩。
题县主山水画·其二
作者：庄昶
朝代：明

水旆山幢到眼真，丹青笔手压红尘。休衙午睡千峰面，江北江南一样春。
题吴山春景画
作者：庄昶
朝代：明

风光曾记拥肩舆，花柳无穷一笑馀。为说驴鸣公案在，乾坤真个有横渠。
题周敬叔菊花孤鹤出韵
作者：庄昶
朝代：明

酒杯无语问江州，曾许渊明共唾刘。倘更白头成晋史，老夫当拜数枝秋。大方海水一江湖，天地那分越与吴。莫笑几枝开眼错，分明画画是河图。酒盏东篱欲领春，陶家霜月几精神。眼前若把天机认，只恐先生亦未真。阴静圈分动与阳，又将太极问周郎。可知自是公家物，一本西风万朵黄。
题周敬叔菊花孤鹤出韵·其一
作者：庄昶
朝代：明

酒杯无语问江州，曾许渊明共唾刘。倘更白头成晋史，老夫当拜数枝秋。
题周敬叔菊花孤鹤出韵·其三
作者：庄昶
朝代：明

酒盏东篱欲领春，陶家霜月几精神。眼前若把天机认，只恐先生亦未真。
题周敬叔菊花孤鹤出韵·其二
作者：庄昶
朝代：明

大方海水一江湖，天地那分越与吴。莫笑几枝开眼错，分明画画是河图。
题周敬叔菊花孤鹤出韵·其四
作者：庄昶
朝代：明

阴静圈分动与阳，又将太极问周郎。可知自是公家物，一本西风万朵黄。
题孙痴春草
作者：庄昶
朝代：明

未了物何我，了了我一物。道人活泼心，一片西窗绿。
题小仙画付小儿乙仝
作者：庄昶
朝代：明

道人何处领天机，都在吴仙手一挥。千古乾坤千古梦，谁知鱼跃与鸢飞。
题小画
作者：庄昶
朝代：明

何处戏场中，閒来舞独速。放下鬼脸儿，俱是真面目。数声老瓦盆，一曲古村篴。熙熙歌舞中，不知皆帝力。输赢每自如，万事亦何有。君且莫扬拳，输还酌吾酒。蛇麻失其性，道眼真不花。我当幻中见，天地皆蛇麻。
题小画·其一
作者：庄昶
朝代：明

何处戏场中，閒来舞独速。放下鬼脸儿，俱是真面目。
题小画·其三
作者：庄昶
朝代：明

输赢每自如，万事亦何有。君且莫扬拳，输还酌吾酒。
题小画·其二
作者：庄昶
朝代：明

数声老瓦盆，一曲古村篴。熙熙歌舞中，不知皆帝力。
题小画·其四
作者：庄昶
朝代：明

蛇麻失其性，道眼真不花。我当幻中见，天地皆蛇麻。
题徐端本画
作者：庄昶
朝代：明

云水草亭閒自荡，风花老子动相随。如今我问徐端本，一体乾坤却画谁。
题扇
作者：庄昶
朝代：明

秋风箧笥有炎凉，此道谁知白日光。俯仰乾坤吾与尔，千年用舍一行藏。
题松筠诗卷
作者：庄昶
朝代：明

满城二月花惊眼，风雨寻常便打残。雪冷江空何日是，来人真忆二公难。
题林良画史沧海亭
作者：庄昶
朝代：明

送老西家画益奇，江门花鸟是谁诗。此亭得恐真风月，画外无人别有知。
题梅
作者：庄昶
朝代：明

影落寒空月一痕，烟霞剩馥倩谁闻。和羹欲试人间手，商鼎秋尘净几分。
题梅和韵
作者：庄昶
朝代：明

舞罢真香草阁风，瘦筇水月放天踪。有圈太极真成借，无画乾坤妙莫穷。此外可寻桃李圣，眼中谁认古今雄。凭君莫说陈庄句，已费天机浪语中。
题梦白莲池诗
作者：庄昶
朝代：明

赋诗白莲池，梦中聊尔尔。寄谢无极翁，此吾梦中语。
题江村卷
作者：庄昶
朝代：明

溪山驴背不藏春，花柳东风眼自真。道得程家新句子，老夫今日拜何人。
题江湖逸兴卷
作者：庄昶
朝代：明

江波閒弄打鱼船，酒醒狂歌酒醉眠。分付蓑衣休舞破，他时留着补青天。
题沈天趣梅花禽鸟卷
作者：庄昶
朝代：明

花鸟閒寻雪半枝，瘦筇拈到酒醒时。莫言无极乾坤妙，只许濂溪一老知。
题沈石田画鹅为文元作
作者：庄昶
朝代：明

天机我不言，言之欲谁领。柳塘春水深，弄此白鹅影。老鹅秋菊中，我欲画几画。万古天地间，且让庖羲独。
题沈石田画鹅为文元作·其一
作者：庄昶
朝代：明

天机我不言，言之欲谁领。柳塘春水深，弄此白鹅影。
题沈石田画鹅为文元作·其二
作者：庄昶
朝代：明

老鹅秋菊中，我欲画几画。万古天地间，且让庖羲独。
题海阳谢氏族谱后
作者：庄昶
朝代：明

海阳谢氏谱牒存，万古世系称名门。至今不绝乃如线，祖武绳绳还子孙。南雍上舍真文胄，人物元为谢家秀。不知苗裔果出谁，想只东山谢安后。欲将孝悌油然兴，远寻族谱苏氏亭。表章且此求大作，谁为天下名公卿。咀嚼莺花老牙痛，天地一丸吾自弄。人生万事须勉为，文字他人空借重。君不见仲尼谱系果亦真，乾坤万古今一人。
题渊明归庄图
作者：庄昶
朝代：明

眼中晋鼎睨谁频，五柳归来别有春。若把君臣徒造次，辙环天下是何人。万古人心万古看，中原如此可能安。先生醉倒东篱意，得恐驱驰老病难。
题渊明归庄图·其一
作者：庄昶
朝代：明

眼中晋鼎睨谁频，五柳归来别有春。若把君臣徒造次，辙环天下是何人。
题渊明归庄图·其二
作者：庄昶
朝代：明

万古人心万古看，中原如此可能安。先生醉倒东篱意，得恐驱驰老病难。
题玉川画
作者：庄昶
朝代：明

江西老丁天造深，一树一石皆有法。忽然得此奇人图，天下良工吾久瞎。皴如马远翻老苍，势比董源还峭拔。芾乎维乎空有名，谁能写此水两峡。中间兀坐忽两翁，白发溪风若飘飒。一人古貌而古裳，一人不巾而不袜。欣然欲问此老谁，老丁已死谁能答。我闻古亦有至人，非圣非愚亦非达。茫乎蒙乎无所取，一兮混兮而不杂。娄卷膻行已笑虞，非仁非义似嗤发。世间万事只土块，何物斗筲堪用伐。伊人石户岂其徒，不然亦是王与齧。子州支父当佳哉，壶丘子林那易得。世人固不知此流，许由巢父徒高节。吮痈舐痔术已工，侈然秣马丹其辙。痴奴老仆誇豪雄，达士先生殊不屑。此波已倒虽莫收，钝牛未死犹堪策。老丁老丁尔何人，世上小儿真豕虱。
题画
作者：庄昶
朝代：明

一猎何心更许驰，此中天妙只天知。谁知满眼溪云趣，不在庖羲画卦时。若此烟云若此山，岂无版筑个人閒。不知画者今何意，只画天松屋数间。
题画
作者：庄昶
朝代：明

一雪正如此，乾坤何处看。都将无极妙，千古一凭阑。千古关仝画，江山意不穷。老将无画意，今且问关仝。天地一驴子，溪山坐晚烟。古谁先有意，画我过前川。太极吾焉妙，圈来亦偶誇。此翁江阁路，骑雪又梅花。
题画
作者：庄昶
朝代：明

午鹄随春得化工，碧桃花缀牡丹红。乾坤又把庖羲眼，分付先生半醉中。
题画
作者：庄昶
朝代：明

天地颓然此秃翁，逢人何处托焦桐。瘦筇短日柴荆外，万一山人不耳聋。东风笑弄野棠春，生意乾坤我亦人。布袜青鞋春步远，小将诗句荅芳辰。
题画
作者：庄昶
朝代：明

如此风云际会辰，丈夫谁肯负经纶。我知茅屋深山者，多是人间老病人。
题画
作者：庄昶
朝代：明

平生老笔钟钦礼，细草奇花故故新。安得此心吾再拜，静中常见自家春。
题画
作者：庄昶
朝代：明

浮云笼晚照，野树亦轻阴。莫道无人迹，春山也自深。昔日千年调，而今两秃翁。都将无限意，高坐钓船中。静坐方虚极，开门江月深。梅花今夜好，天地亦吾心。
题画
作者：庄昶
朝代：明

清时许下钓鱼台，猿鹤深知苦怨猜。万古行藏天与定，青山不久便归来。移家自约沈都台，阳羡青山更不猜。七十二峰真可卧，梦中夜夜太湖来。何处青山不是山，天机活活水云间。老夫高坐天峰阁，花里柴门自不关。千古迂狂此定山，更将何物老人间。破瓢只也齑盐意，打透功名富贵关。万行烟柳万桃花，拍塞东风满意霞。若论我家还似否，眼中不是是谁家。西泛东游兴欲狂，邵家春暖与秋凉。四时老子俱堪出，绿树乾坤夏日长。千山木落眼全真，到处乾坤到处新。安得清秋长万里，古今不见一毫尘。老眼江山处处新，雪中天地更精神。人间岂识尧夫意，未有深冬未有春。
题画
作者：庄昶
朝代：明

溪云十亩一瓜园，谁识山中此破轩。伊吕巢由还认错，老怀天地共谁言。
题画
作者：庄昶
朝代：明

百年图凤心，空江坐头白。只有古青天，还我磻溪月。
题画
作者：庄昶
朝代：明

远山青两峰，老树红一叶。我怀不可羁，空江下明月。
题画
作者：庄昶
朝代：明

道人一片心，云水活泼泼。何处问天机，天机此秋阁。坐亦岂非行，行亦岂非坐。问我我不言，笑舞溪云破。
题画·其一
作者：庄昶
朝代：明

一猎何心更许驰，此中天妙只天知。谁知满眼溪云趣，不在庖羲画卦时。
题画·其一
作者：庄昶
朝代：明

一雪正如此，乾坤何处看。都将无极妙，千古一凭阑。
题画·其一
作者：庄昶
朝代：明

天地颓然此秃翁，逢人何处托焦桐。瘦筇短日柴荆外，万一山人不耳聋。
题画·其一
作者：庄昶
朝代：明

浮云笼晚照，野树亦轻阴。莫道无人迹，春山也自深。
题画·其一
作者：庄昶
朝代：明

清时许下钓鱼台，猿鹤深知苦怨猜。万古行藏天与定，青山不久便归来。
题画·其一
作者：庄昶
朝代：明

道人一片心，云水活泼泼。何处问天机，天机此秋阁。
题画·其七
作者：庄昶
朝代：明

千山木落眼全真，到处乾坤到处新。安得清秋长万里，古今不见一毫尘。
题画·其三
作者：庄昶
朝代：明

何处青山不是山，天机活活水云间。老夫高坐天峰阁，花里柴门自不关。
题画·其三
作者：庄昶
朝代：明

天地一驴子，溪山坐晚烟。古谁先有意，画我过前川。
题画·其三
作者：庄昶
朝代：明

静坐方虚极，开门江月深。梅花今夜好，天地亦吾心。
题画·其二
作者：庄昶
朝代：明

东风笑弄野棠春，生意乾坤我亦人。布袜青鞋春步远，小将诗句荅芳辰。
题画·其二
作者：庄昶
朝代：明

千古关仝画，江山意不穷。老将无画意，今且问关仝。
题画·其二
作者：庄昶
朝代：明

坐亦岂非行，行亦岂非坐。问我我不言，笑舞溪云破。
题画·其二
作者：庄昶
朝代：明

昔日千年调，而今两秃翁。都将无限意，高坐钓船中。
题画·其二
作者：庄昶
朝代：明

移家自约沈都台，阳羡青山更不猜。七十二峰真可卧，梦中夜夜太湖来。
题画·其二
作者：庄昶
朝代：明

若此烟云若此山，岂无版筑个人閒。不知画者今何意，只画天松屋数间。
题画·其五
作者：庄昶
朝代：明

万行烟柳万桃花，拍塞东风满意霞。若论我家还似否，眼中不是是谁家。
题画·其八
作者：庄昶
朝代：明

老眼江山处处新，雪中天地更精神。人间岂识尧夫意，未有深冬未有春。
题画·其六
作者：庄昶
朝代：明

西泛东游兴欲狂，邵家春暖与秋凉。四时老子俱堪出，绿树乾坤夏日长。
题画·其四
作者：庄昶
朝代：明

千古迂狂此定山，更将何物老人间。破瓢只也齑盐意，打透功名富贵关。
题画·其四
作者：庄昶
朝代：明

太极吾焉妙，圈来亦偶誇。此翁江阁路，骑雪又梅花。
题画凤
作者：庄昶
朝代：明

凤凰非圣世不生，非竹实不食，非梧桐不鸣。比之为太华、为沧溟，应之为文明。得之为干戈息、为天下太平。古今四海谁与盟，姚江两蔡当代英。乾坤到处有高名，画中吕纪称两京，回头天地须此评。翩翩两凤凰，忽尔飞丹青。偶然见者无不惊，皆言摹拟真绝精。呜呼，皆言摹拟真绝精，吾于两蔡心忽倾。虞廷老凤快一睹，箫韶天地终九成。岐山万古更忽此，文王一怒西周兴。舜有二十八相，武王曰予有乱臣十人，其世瑞，其数宁。皆可以为麒麟、为凤凰、为庆云、为景星。方今尧舜正在上，乐和礼备刑更清。嗟夫姚江蔡氏两夫子，慎勿负所学孤朝廷。
题画和沈豫轩
作者：庄昶
朝代：明

乾坤秋淡泊，万里见真空。谁识此中趣，我怀无极翁。江湖还野艇，今古各光风。安得神游共，青天作主东。
题画和韵
作者：庄昶
朝代：明

滚滚云山荡此身，不知何物更疏亲。年来我问天峰阁，笑恐回头错应人。
题画朱永隆吴大宜求
作者：庄昶
朝代：明

两眼堪盲病老穷，横云当面唾青松。大风可怪悲歌甫，卷我山茅屋几重。
题画竹林七贤
作者：庄昶
朝代：明

放酒溪山此数翁，长拚潦倒醉春风。先生亦有疏狂意，只在随花傍柳中。
题竹
作者：庄昶
朝代：明

人间万事本无穷，都在金声玉振中。老我平生空爱此，鬓毛萧飒满秋风。
题竹
作者：庄昶
朝代：明

千溪鸾凤舞苍空，虚直分明是此中。玉振许谁知万古，白头天下领清风。
题竹
作者：庄昶
朝代：明

独坐湘江浔，见此丛篁幽。风雨日暝晦，万雀声啁啾。垂垂正结实，恐为鹓雏谋。岂无九苞羽，飞下十二楼。延伫久不见，此意良悠悠。我因王者瑞，极意垂鸿猷。采之欲往食，道路阻且修。问之在何所，乃古西康州。西康有西伯，已矣三千秋。至尊应昌运，致此能无忧。清时一再睹，咄哉何所求。
题竹
作者：庄昶
朝代：明

独行湘江浔，见此丛篁幽。
风雨日冥晦，万雀声啁啾。
垂垂正结实，恐为鹓雏谋。
岂无九苞羽，飞下十二楼。
延伫久不见，此意良悠悠。
我因王者瑞，极意垂鸿猷。
采之欲往食，道路阻以修。
问之在何所，乃古西康州。
西康有西伯，已矣三千秋。
至尊应昌运，致此能无由。
清时一再睹，咄哉何所求。
题竹为五叔父作
作者：庄昶
朝代：明

多少金相玉质温，百年高节老乾坤。凭谁欲把栽培问，个个清风是子孙。
题竹名曰石泉清节张司寇求
作者：庄昶
朝代：明

老凤虞周万古同，霜梢能事尽苍空。谁知水石空山意，也到金声玉振中。
题翎毛和韵
作者：庄昶
朝代：明

古今何此不胚胎，分付人间莫浪猜。动植飞潜皆我与，马龟畴画是谁开。生成道总归元化，位育天难负老怀。认得眼中真一体，三才那把别根裁。
题菊
作者：庄昶
朝代：明

莽莽乾坤雨，秋香岂未知。秋风将短鬓，千古一东篱。
题菜
作者：庄昶
朝代：明

物物乾坤一雨新，小园今日意全真。许谁说与窗前草，不是人间别有春。
题菜
作者：庄昶
朝代：明

风月人间有正传，一花一叶意无边。数茎何自狂夫地，也梦濂溪太极圈。
题萧尹翎毛
作者：庄昶
朝代：明

幽鸟啼自哀，秋风竹枝怨。哀怨情岂胜，月明寒影乱。佳木求幽鸟，幽鸟求佳木。佳木与幽鸟，感叹白头秃。一见雪满颅，能不怀平生。谁将单父台，画此作西铭。感兹原上情，相倾或相顾。老我空此心，爱亦莫能助。
题萧尹翎毛·其一
作者：庄昶
朝代：明

幽鸟啼自哀，秋风竹枝怨。哀怨情岂胜，月明寒影乱。
题萧尹翎毛·其三
作者：庄昶
朝代：明

一见雪满颅，能不怀平生。谁将单父台，画此作西铭。
题萧尹翎毛·其二
作者：庄昶
朝代：明

佳木求幽鸟，幽鸟求佳木。佳木与幽鸟，感叹白头秃。
题萧尹翎毛·其四
作者：庄昶
朝代：明

感兹原上情，相倾或相顾。老我空此心，爱亦莫能助。
题蒙泉葡萄卷
作者：庄昶
朝代：明

古今万妙真无穷，飞走动植皆化工。葡萄杨柳几千卉，尧夫老眼观物中。蒙泉学士燕山杰，平生邵学王天悦。白头一睹甘州英，老痒欲搔搔未得。濡毫大叫扫不停，墨花一放三千城。须臾万纸各飞动，累累总是皇极精。相马无将九方处，不向骊黄论形似。要知花柳过前川，閒弄程家真意思。
题通伯先生山水画
作者：庄昶
朝代：明

乾坤万物吾一体，此意人间几山水。平生画者知未知，一幅烟云春万里。苍然蔚然神莫涯，动者植者妙何拟。平溪欲静苍天留，白云忽散青山起。世人看尽只是画，眼底谁能会斯理。惧庵天挺观物豪，天地斯人能有几。鸢飞鱼跃忽满前，正契吾心妙斯旨。三十六宫遍挂之，一日一宫春煦煦。明月天心舞邵雍，春草庭前梦周子。先生不鄙痴老翁，持向定山拈一语。老翁高坐溪云亭，春在千岩正红紫。笑将此画聊捲之，更与先生看真此。
题邵国贤画
作者：庄昶
朝代：明

瓜熟西园兔已窥，藤深叶暗子累累。乾坤岂少宜瓜日，老子分明说与谁。阴耦元归太极中，一圈天地妙无穷。人人各有庖羲眼，莫向成都问老翁。
题邵国贤画·其一
作者：庄昶
朝代：明

瓜熟西园兔已窥，藤深叶暗子累累。乾坤岂少宜瓜日，老子分明说与谁。
题邵国贤画·其二
作者：庄昶
朝代：明

阴耦元归太极中，一圈天地妙无穷。人人各有庖羲眼，莫向成都问老翁。
题陈瑞山水画
作者：庄昶
朝代：明

万里江山陈瑞画，白头开眼定山村。谁人得与青天阔，独有孤帆岛树痕。
题雪潭
作者：庄昶
朝代：明

川上何来偶坐时，天机之妙乃如斯。乾坤此脉那能断，今古何人更许知。五六辈中吾与点，三千年后我还谁。平湖邀我南川老，许到鳌峰和此诗。
题静学卷
作者：庄昶
朝代：明

天机满眼欲谁看，到处逢人一语难。此学平生真问我，无弦琴自不须弹。妙极吾心果到时，傍花随柳也无诗。五经若谓真糟粕，只恐人间未尽知。太极乾坤自古今，许将图说到谁深。白头万古翻公案，惟有元公得我心。古今吾道本难精，每与空虚佛老争。肯识一毫千里意，人间真拜李延平。
题静学卷·其一
作者：庄昶
朝代：明

天机满眼欲谁看，到处逢人一语难。此学平生真问我，无弦琴自不须弹。
题静学卷·其三
作者：庄昶
朝代：明

太极乾坤自古今，许将图说到谁深。白头万古翻公案，惟有元公得我心。
题静学卷·其二
作者：庄昶
朝代：明

妙极吾心果到时，傍花随柳也无诗。五经若谓真糟粕，只恐人间未尽知。
题静学卷·其四
作者：庄昶
朝代：明

古今吾道本难精，每与空虚佛老争。肯识一毫千里意，人间真拜李延平。
题项羽庙
作者：庄昶
朝代：明

一从天命舍歌讴，龙战中原苦未休。天地我能悲楚汉，古今谁敢罪商周。英雄可庙人千古，赤子何辜血九州。惟有长江知我意，对人无语只东流。
题马秋官谪判庐州卷
作者：庄昶
朝代：明

朝跻廊庙暮山州，南国衣冠得壮游。郡郭荒寒虽此谪，天王明圣是臣尤。焚香有阁终朝闭，失马无心万事休。岂有赐环今尚早，乾坤何处不天留。
食豇
作者：庄昶
朝代：明

一畦微雨净无尘，紫豆银茄更可人。观物亭中聊一饱，先生真个是清贫。
香山九老图
作者：庄昶
朝代：明

山林我极劳千虑，宦海谁能着万牛。自古更无陶靖节，而今须□白江州。寻常此日才多病，八十他年更几秋。俯仰乾坤无一语，道人乘月坐江楼。
香泉和大中
作者：庄昶
朝代：明

老信风花脚，香泉又一来。偶同贤辈浴，烂醉野人杯。明月天无夜，光风路不埃。行藏天地在，处处有高台。
香泉道中和大中
作者：庄昶
朝代：明

江山同一枕，何梦与神游。紫气围黄鹤，青天坐白牛。古今云汎汎，天地水浮浮。莫道双凫外，王乔不可求。
马远画删去杨妹子题惧庵以余为俗
作者：庄昶
朝代：明

平生看画真模糊，一字不识之与无。家藏古笔虽马远，两行细字其谁乎。惧庵先生画中杰，一见心神便飞越。凭陵大叫寻品题，俗眼谓余那认得。九皋看马将无同，岂在牡牝玄黄中。看画且须论画外，妇人软语徒匆匆。牝鸡晨鸣家国丑，老夫此眼真俗否。
骑驴浮海图和韵
作者：庄昶
朝代：明

堂堂白日中，鬼怪何用见。谁乎江海游，不趁风帆便。
骢马朝天为戴元吉侍御作
作者：庄昶
朝代：明

行色秋江万里深，山中频送马蹄音。谏行言听真谁事，主圣臣良是我心。肯许巢由甘自老，本知尧禹在于今。相逢莫怪题诗懒，两月头风痛不禁。落叶秋霜送马寒，题诗迂蹇竟谁干。圣朝海内长无虑，野老山中睡亦安。御史祇今为寄重，谏垣从古尽言难。明朝或有垂衣论，愿与山中拭目看。
骢马朝天为戴元吉侍御作·其一
作者：庄昶
朝代：明

行色秋江万里深，山中频送马蹄音。谏行言听真谁事，主圣臣良是我心。肯许巢由甘自老，本知尧禹在于今。相逢莫怪题诗懒，两月头风痛不禁。
骢马朝天为戴元吉侍御作·其二
作者：庄昶
朝代：明

落叶秋霜送马寒，题诗迂蹇竟谁干。圣朝海内长无虑，野老山中睡亦安。御史祇今为寄重，谏垣从古尽言难。明朝或有垂衣论，愿与山中拭目看。
高邮王鸿渐母挽诗
作者：庄昶
朝代：明

一梦诗豪不自由，短篷疏雨问高邮。每将断发凭谁氏，果见移家在少游。万里升堂空再拜，百年开眼信浮沤。佳儿枫落吴江泪，一洒西风万古秋。
魏尔瞻以濮阳璚之言请予写碑
作者：庄昶
朝代：明

南安太守老东坡，天下能书孰敢过。万里不能携卷去，人间将奈此碑何。君图茅绍名还久，我笑丰干舌最多。明日肯随陈太史，墨花台上墨花歌。
鲁仲连
作者：庄昶
朝代：明

东海停波万顷馀，天行物化卷还舒。一诬千载凭谁说，曾射聊城一纸书。
鸡冠花
作者：庄昶
朝代：明

古今物物疑相似，一体乾坤到几人。笑把天峰秋色看，万红何片不同真。
鸢飞鱼跃亭与寿卿小酌
作者：庄昶
朝代：明

酿熟麻姑酒，携来就树阴。我狂能自恕，杯小不须斟。溪水鱼同活，花丛鸟坐深。此时如不饮，不是此时心。图凤苍天有，霜毛老鬓垂。相逢真可笑，不饮欲何为。拄杖公才出，壶觞仆屡随。醉来虽只我，不记姓名谁。万事随天作，生涯半耳聋。满斟今日酒，閒与寿卿同。潦倒三杯后，氤氲半醉中。夕阳花万朵，扶下小西峰。
鸢飞鱼跃亭与寿卿小酌·其一
作者：庄昶
朝代：明

酿熟麻姑酒，携来就树阴。我狂能自恕，杯小不须斟。溪水鱼同活，花丛鸟坐深。此时如不饮，不是此时心。
鸢飞鱼跃亭与寿卿小酌·其三
作者：庄昶
朝代：明

万事随天作，生涯半耳聋。满斟今日酒，閒与寿卿同。潦倒三杯后，氤氲半醉中。夕阳花万朵，扶下小西峰。
鸢飞鱼跃亭与寿卿小酌·其二
作者：庄昶
朝代：明

图凤苍天有，霜毛老鬓垂。相逢真可笑，不饮欲何为。拄杖公才出，壶觞仆屡随。醉来虽只我，不记姓名谁。
鸢飞鱼跃亭晚坐和光岳
作者：庄昶
朝代：明

领略无弦太古风，孤亭小坐意何穷。自知鱼跃鸢飞妙，都在云閒水淡中。玄默不言天本静，清光无我月能公。细看太极当年说，老子而今意偶同。
黄仙洞
作者：庄昶
朝代：明

溪有清流木有颠，朝来我饮夜来眠。许由千古将巢父，信史无惭一路编。
黄公山钓台浸水荅陈二教先生
作者：庄昶
朝代：明

浩荡烟波笑此台，悠然云水不安排。饯无溪友相留去，馔有江鱼自入来。大放丝纶看月上，小将舴艋认风开。相看歌子还相戏，谁仿前人旧体裁。山色水光相上下，酒瓢诗卷日挨排。早知长日不虚过，肯道吾生是倘来。一点青天南极眇，全台白眼老夫开。荷花菱叶无人管，留取襟裾次第裁。
黄公山钓台浸水荅陈二教先生·其一
作者：庄昶
朝代：明

浩荡烟波笑此台，悠然云水不安排。饯无溪友相留去，馔有江鱼自入来。大放丝纶看月上，小将舴艋认风开。相看歌子还相戏，谁仿前人旧体裁。
黄公山钓台浸水荅陈二教先生·其二
作者：庄昶
朝代：明

山色水光相上下，酒瓢诗卷日挨排。早知长日不虚过，肯道吾生是倘来。一点青天南极眇，全台白眼老夫开。荷花菱叶无人管，留取襟裾次第裁。
黄山
作者：庄昶
朝代：明

几度黄山见客谈，黄山此日果无惭。春藏太古三千洞，天与游人五百岩。每觉晚晴犹壑雨，才言好处辄僧庵。千年岂敢论谁到，老子题诗满石岚。
黄山道中和光岳
作者：庄昶
朝代：明

拄杖閒随自在行，八年今又共徐生。扶持一老閒寻乐，起动诸峰出远迎。每处诗还游寺好，老人眼却看山明。我曹分定该云水，每谓苍天赋极平。
黄龙池
作者：庄昶
朝代：明

俯恨莺宫乘羽气，仰攀龙驭奏新题。光明何处苍生眼，一角东南看白霓。
齐寿堂
作者：庄昶
朝代：明

天地殇彭各与之，酒杯何更老夫诗。乾坤此寿真皇极，琴瑟通家是浴沂。舞烂万花春蹲蹲，醉归诸老夜欹欹。酣熙各枕尧天梦，安得人间不许知。
龙洞和白沙
作者：庄昶
朝代：明

何年留此洞，想见太初来。风月谁张主，阴阳此荡开。地灵真孔窍，元气古胚胎。悟得庖牺意，狂歌月满台。
题画
作者：庄泉
朝代：明
体裁：五言绝句

遥山青两峰，老树红一叶。我怀不可羁，月明江独涉。
怀仙志
作者：庄煜
朝代：明

弱水茫茫路几千，蓬莱从此返飞仙。空馀昨夜西风急，憔悴芙蓉倍可怜。
紫霞洞
作者：庄起元
朝代：明
体裁：五言律诗

石室何寥廓，蜿蜒信地灵。泄云终古白，艳草自然青。轩帝藏神鼎，淮王贮道经。翛然来物外，思鍊羽人形。
次韵答高鼎文弦
作者：庄铨
朝代：明
体裁：七言律诗

造化林峦列画屏，千寻烟雨万重青。小桥流水平鸥渚，载酒方舟过雁汀。墨晕传移诸葛屋，笔锋模写子云亭。爽秋不减商山乐，醉眼常观笑独醒。
鹤峰谒文忠祠
作者：庄际昌
朝代：明
体裁：七言律诗

空山寂寂碧云低，苏子旧游春梦迷。鹤似放来长作伴，湖随卜筑便成堤。风流丽藻千年在，烟树苍茫一壑栖。凭吊炎荒多胜迹，从教莫恨党碑题。
秋日送李文仲访友新安
作者：庆椠
朝代：明
体裁：五言律诗

正值悲摇落，那堪送客舟。白云江上晚，红树驿边秋。细雨润琴幔，凉风添酒筹。逢迎有知己，暇日即登楼。
入居庸关
作者：应云鷟
朝代：明
体裁：五言律诗

百二真天府，乾坤别一家。双泉萦凤阙，叠翠枕龙沙。戌鼓遥空出，人烟两岸斜。请缨谁氏子，搔首惜年华。
送高肃卿使琉球
作者：应大桂
朝代：明
体裁：七言律诗

烂烂封章临海外，翩翩使节出皇州。天连远水孤帆晓，地入蛮林万里秋。专对自能尊国体，壮心应不动乡愁。明年黄菊披离日，预酿芳樽待共酬。
夜登鸡鸣山凭空阁
作者：应大猷
朝代：明
体裁：七言律诗

百丈凭虚天半开，六年羁客夜深来。依稀北斗黄姑近，灿烂南山白石回。望里六朝空草树，月中双阙静蓬莱。秋风不尽登临意，城上惊传画角哀。
游麻姑山
作者：应大猷
朝代：明
体裁：七言律诗

麻姑风景尚依然，仙子何归不计年。云护石龙时滴水，苔封丹灶久无烟。悬崖断处疑将堕，远障飞来势欲连。日暮徘徊倚绝壁，依稀绛节下诸天。
见黄淮少保三首
作者：应宗祥
朝代：明

盛世天所助，生此王佐才。道德著明效，国本益以培。四海永宁谧，岂曰资涓埃。向来诸国老，论功乃其魁。从容万机暇，师保日讲陪。宇宙百年内，礼乐何盛哉。台雁本邻壤，草木同昭回。闻风起叹慕，谁甘卧蒿莱。天道有常运，成功讵无已。谁能参化机，履盛贵知止。筮仕得明君，千载同鱼水。擎天力己任，取日功可拟。道德重师保，恩荣兼父子。眷委日方隆，引年何遽尔。介石有明训，动息存至理。东南钓游地，清风播兰芷。空山有畸人，家世业诗书。齿发日益衰，所得仅绪余。好古不自量，临文每嗟吁。汉唐日以降，作者称欧苏。名公间世英，壮岁游石渠。吐论补残经，饬辕戒虚车。馋夫过屠门，大嚼意方舒。斯言可以喻，我行勿次且。
见黄淮少保三首·其一
作者：应宗祥
朝代：明

盛世天所助，生此王佐才。道德著明效，国本益以培。四海永宁谧，岂曰资涓埃。向来诸国老，论功乃其魁。从容万机暇，师保日讲陪。宇宙百年内，礼乐何盛哉。台雁本邻壤，草木同昭回。闻风起叹慕，谁甘卧蒿莱。
见黄淮少保三首·其三
作者：应宗祥
朝代：明

空山有畸人，家世业诗书。齿发日益衰，所得仅绪余。好古不自量，临文每嗟吁。汉唐日以降，作者称欧苏。名公间世英，壮岁游石渠。吐论补残经，饬辕戒虚车。馋夫过屠门，大嚼意方舒。斯言可以喻，我行勿次且。
见黄淮少保三首·其二
作者：应宗祥
朝代：明

天道有常运，成功讵无已。谁能参化机，履盛贵知止。筮仕得明君，千载同鱼水。擎天力己任，取日功可拟。道德重师保，恩荣兼父子。眷委日方隆，引年何遽尔。介石有明训，动息存至理。东南钓游地，清风播兰芷。
游雪窦山歌
作者：应履平
朝代：明
体裁：古风

雪窦之山何神奇，我来不可无新诗。秀气寻常陵五岳，诸公不可无高作。山头积雪雪不消，芙蓉万朵开琼瑶。红尘半点飞不到，清凉六月无炎歊。此地元来自潇洒，上人何年结莲社。金银殿台起中天，八水双林居其下。山精魍魉争效灵，九重梦里銮舆行。锦云五色降灵翰，奎光耿耿悬中亭。亭外长松偃高盖，神飙留我听竽籁。开襟但觉天地宽，柱笏那知在方外。我不誇天台山，赤城霞气琐碎虚无间。又不誇云门寺，若耶溪上花草空多事。何如巍然坐我妙高台，四山图画自天开。丹青不必写玄圃，金碧恍似真蓬莱。蓬莱之山在何处，玄圃区区草木未足数。且须濯我之缨锦镜池，更当系我之马珠林树。松云护石扫晴岚，花雨漫空霭香雾。高莫高兮石笋之峰高插天，根株道与三山连。奇莫奇兮丹崖之顶藤萝悬，虚空峭在蛾眉巅。千丈飞流挂银汉，如看瀑布香炉前。上有狮子岩，下有骊龙窟。虹霓欻㸌常晦暝，风云杳霭时翕忽。吁嗟龙兮胡为尔，兀兀虽云在泥蟠，未必长汨没。蝘蜓莫轻笑，鱼虾敢唐突。一声霹雳列缺来，鼓舞洪涛簸溟渤。夫人处世亦如之，穷居岂必嗟�屼。我歌我曲龙起听，鳞髯掀舞头峥嵘。熊咆虎啸长风生，岩崖划裂山神惊。咳唾狂呼李太白，攒眉笑倒陶渊明。我虽怪癖乐山水，一生奔走徒为尔。偶遇云间陆士龙，更得关西杨伯起。邀我便作名山游，蹇驴破帽随貂裘。探奇揽胜逸兴飞，仰天拂袖青云里。二公顾我发高讴，银河倒泻悬清秋。调高使我不能和，山鸟欲笑山花羞。解道人生不行乐，百年鼎鼎空白头。此山信美非吾室，争奈凛乎不可留。兴阑曲罢拍手下山去，回头不见月落昆崙丘，但见白云万顷天际浮。
三月六日泛江
作者：应志和
朝代：明
体裁：七言律诗

番江江水夜来生，乘兴相携载酒行。芳草连天春欲暮，落花满地雨初晴。近人白鸟忘机事，满眼青山不世情。倡和流连归去晚，东风淡宕片帆轻。
乌溪
作者：应臬
朝代：明
体裁：七言律诗

寄我江湖流浪身，乌溪山水故清真。春田雨足骑秧马，秋陇禽多缚草人。睡起竹窗书一卷，坐来莎石酒三巡。愿如在巷颜夫子，到处箪瓢不厌贫。
刻竹
作者：应臬
朝代：明
体裁：七言绝句

悲欢坐卧役吟神，只合三唐晚辈邻。后五百年青玉上，也知流寓有诗人。
夜渡汉川感事
作者：应臬
朝代：明
体裁：七言律诗

萧萧匹马入孤村，聚落无多拥县门。风递爨烟迷白屋，雨驱行色滞黄昏。戍空导火存婺妇，夜静惊人走弱孙。难后凄凉不堪说，尚愁荒政隔重阍。
姚少师影堂
作者：应臬
朝代：明
体裁：七言律诗

冀北江南事巳非，禅机未了说戎机。止闻智者师黄石，曾见功臣著衲衣。杉翠湿空春欲老，砌尘凝席客来稀。一参偈语低徊久，飒飒灵风动素帏。
小窗
作者：应臬
朝代：明
体裁：五言律诗

新启小窗凉，脩篁个个香。山禽窥药碗，水雾薄藜床。诗格枯能老，年光淡可常。近犹嫌有发，何必减空桑。
岳阳楼二首·其一
作者：应臬
朝代：明
体裁：五言律诗

夕阳收近郭，水气忽淋漓。空岸巨鳌负，高天大翼垂。只堪明月照，不尽快风吹。柳毅传书处，应惟枯木知。
岳阳楼二首·其二
作者：应臬
朝代：明
体裁：五言律诗

巴江奔峡口，巨浸自天开。日涌湿烟敛，春残雪水来。何人吞八九，有记刻楼台。叹息先忧者，无惭名世才。
江行
作者：应臬
朝代：明
体裁：五言律诗

两岸看山去，经春计水程。飞花如解恨，归雁亦关情。近郭云为户，遥村柳作城。子长虽浪迹，寥廓见平生。
泊湖口
作者：应臬
朝代：明
体裁：五言律诗

彭蠡流偏驶，浔阳势欲吞。九峰争向背，一水辨清浑。估客蒲帆下，江村荻雾屯。上方僧磬发，岸火巳黄昏。
秋怀
作者：应臬
朝代：明
体裁：五言律诗

物色经今改，离愁一倍新。偏宜寒雨夜，梦著故乡人。径侧黄花老，山椒白屋贫。时时计归路，无那欲沾巾。
窗咏
作者：应臬
朝代：明
体裁：七言律诗

雨后林峦色色鲜，遥看白屋散青烟。新秧得水针能刺，肥蕨笼沙甲尚拳。十亩桑间贤者地，三家草市酒人天。何门不可长裾曳，其奈尘途马脚穿。
自钟祥舟行至江夏
作者：应臬
朝代：明
体裁：古风

日来五百里，书生偃乘传。揽物襟宇开，盘餐累州县。兹返只一舠，东流水如箭。晨兴芦渚炊，昏泊柁楼膳。往见鼍衣曝，亦惊鱼鬣扇。柴门都水际，槐柳开茅院。荆楚重岁时，大堤耀钗钏。回首郢中雪，巳成岩际电。薄言就夙好，旧垒志归燕。无喟行役劳，空江数云片。
詶吴兴吴白雪使君
作者：应臬
朝代：明
体裁：七言律诗

此行还得借名贤，坐领湖光碧浪偏。瞻旧每思留犊处，行春又及浴蚕天。丝麻野集都成市，鱼米家充不论钱。太守风流堪卧理，郡斋长日扫云烟。
赋得雪浪石
作者：应臬
朝代：明
体裁：五言排律

山骨居然巧，分明雪作涛。润含波縠细，白涌浪花高。翟峡如奔逸，胥江或怒号。一拳翔振鹭，百叠负神鳌。洞壑还吾辈，峥嵘定尔曹。月中光熌熌，风际韵骚骚。贮水瓷盆古，栽蒲土钵牢。是曾经煮鍊，应为肃冠袍。不必需攻玉，相亲巳自豪。
都昌南山清隐庵
作者：应臬
朝代：明
体裁：五言律诗

古刹百盘上，山僧一个迎。题诗有县尉，檀越是书生。栖鸽留禅侣，枯松落梵声。寻常樵汲罢，烂煮芋头羹。
鄱阳湖·其一
作者：应臬
朝代：明
体裁：五言律诗

水路将三百，中流一苇孤。稍嫌微点缀，反觉碍虚无。跋浪移舟偃，蒸霞落日扶。南康多土著，强半上鱼租。
鄱阳湖·其二
作者：应臬
朝代：明
体裁：五言律诗

庶矣江南国，能容此大川。来吞赣江水，浮动豫章天。直欲乘槎去，相将鼓枻还。因之思浩劫，弥望总茫然。
闭户
作者：应臬
朝代：明
体裁：五言律诗

闭户松鳞老，临渠竹粉香。偶然来野衲，小语及空王。日永脩茶具，年衰订睡方。穷山浑自了，焉敢傲羲皇。
雨霁拟登匡庐
作者：应臬
朝代：明
体裁：古风

翠屏湖上开，寸心巳生翼。舣棹江州城，百里空濛色。吴天揽新霁，税驾事登陟。一径入东林，数峰看成侧。精舍香霭间，高僧或可即。瀑水贯若虹，炉香细如织。诛茅有夙尚，而况此名域。无妨遂隐沦，山南与山北。
雪至
作者：应臬
朝代：明
体裁：古风

草堂既僻荒，值雪更清閟。三日东南风，怒号扑人至。早起沾霂霢，饷午恣飘坠。庭草色方新，施白若加翠。发生丁此时，或恐转憔悴。依微拂檐柳，凝冻不胜稚。鳞鳞鸳鸯瓦，漫漫狐兔隧。岂少饥寒家，知愁不知瑞。呼童煨浊酒，聊取雪窗醉。
绿阴清昼图为桂衡先生赋
作者：应谔
朝代：明
体裁：七言律诗

湘水东偏灌木稠，小斋新筑擅清幽。繁阴匝地不知午，凉气袭人浑似秋。风度每惊苍雪坠，日移时讶碧云流。何时写向丹青里，拂拭令人亿故丘。
兰津谒诸葛武侯祠
作者：庞一夔
朝代：明

鱼龙酣斗捲晴虹，万里梯航一绕通。黑水谁寻神禹绩，泸江今说汉时功。神留六诏乾坤外，祠枕层峦日月中。独倚危栏悲鼎足，猿啼花笑夕阳红。
寿混成叔明府八十
作者：庞一夔
朝代：明

毕公茁南宗，来自珠玑巷。叠滘与弼唐，凤鸾相颉颃。太守冰蘖声，中丞铉鼎望。翁继以直鸣，鹿门光倍盎。殷鉴喻借秦，安边韬绍尚。寿宫履虎危，正学批龙戆。茅蕉裸就烹，郇模筐持葬。穹苍贯精诚，二贤岂多让。三黜道逾尊，群咻气弥壮。昨通政府书，惊定仍奖赏。年兹八十齐，发宣神更王。秉直定长生，算越期颐上。
抚巡南甸
作者：庞一夔
朝代：明

羊肠南下朔风天，野戍朱旂思惘然。水似羞夷忙赴海，山诚归汉内驰烟。象奴贯耳吹芦管，虎旅横戈卧稻阡。间俗却怜氛祲恶，断云推月照愁眠。
报同守永昌
作者：庞一夔
朝代：明

宦辙铜标西更西，博南一望瘴云迷。六年剖竹分麟虎，万里探奇向马鸡。御象行春明汉节，穿貤市粟透蛮溪。家传治谱存滇曲，此日登祠问故黎。
春日寄直阁林员外
作者：庞一夔
朝代：明

仙郎散佩侍彤闱，候吏焚香护赐衣。亲捧紫泥传禁语，时登青琐沐恩晖。飘花细傍宫墙出，乳燕斜从御路飞。退食省中无一事，晚来信马柳边归。
曾孙生
作者：庞一夔
朝代：明

太公望汝实多年，忽试英啼到耳边。抱送已知劳孔释，前生应谪是神仙。槐凝紫气迎朝日，梅散莺声出晓烟。欲把青箱亲付与，独怜传世只青毡。
过曲靖
作者：庞一夔
朝代：明

畏垒斯民古自今，趋庭遗迹尚堪寻。舆人生我归腰堡，酋子思公却例金。花荫碑亭风习习，月笼黉俎柏森森。遗书满壁嗟难读，对尔馀黎泪并淫。
寿姜戎帅
作者：庞一德
朝代：明

七尺魁梧报主身，丁年曾许靖边尘。数奇李广侯何暮，才美陈平食不贫。射虎东吴传气概，刺船南国羡丰神。沧江白发聊为乐，恐有非熊起钓纶。
登天峰
作者：庞一德
朝代：明

为揽西樵胜，天峰俯仰间。流泉分洞府，境界出尘寰。谷口多松桂，幽人时往还。散怀殊可适，心与白云闲。
白云洞赠何子明
作者：庞一德
朝代：明

古洞云生故故幽，悬泉况复带云流。玉龙倒捲寒成雨，海蜃何来气结楼。炼石只今传玉女，飞花几度引渔舟。高怀惟有何公子，欲共岩阿一榻秋。
行路难
作者：庞一德
朝代：明

恭承涣汗恩，来宦施阳域。施阳古帝封，疆理云伊昔。既苦千岭连，扪参井亦历。亦苦候无人，道茀蕃如织。其下蛇虺盘，其上虎豹斥。计步勉跻扳，徬徨以踧踖。修途五百馀，我行何当息。入山亦已深，居人一何稀。百里三四家，茅茨枕山陂。爨斫山木叶，饷食道边藜。斜日群行汲，漏下不得归。一歃亦已艰，何况酒与糜。柴门有底疏，所忧虎与罴。尔民则已苦，何用知客悲。崇山魂欲断，峻壑忽横属。磴石千仞馀，十里喧寒瀑。愿济无叶舟，梁崩谁为续。力夫负戴行，十步九踯躅。长踞任沾洒，短绤出新浴。纵免濡首危，亦中射沙毒。高深古有戒，胡然甘逐逐。
行路难·其一
作者：庞一德
朝代：明

恭承涣汗恩，来宦施阳域。施阳古帝封，疆理云伊昔。既苦千岭连，扪参井亦历。亦苦候无人，道茀蕃如织。其下蛇虺盘，其上虎豹斥。计步勉跻扳，徬徨以踧踖。修途五百馀，我行何当息。
行路难·其三
作者：庞一德
朝代：明

崇山魂欲断，峻壑忽横属。磴石千仞馀，十里喧寒瀑。愿济无叶舟，梁崩谁为续。力夫负戴行，十步九踯躅。长踞任沾洒，短绤出新浴。纵免濡首危，亦中射沙毒。高深古有戒，胡然甘逐逐。
行路难·其二
作者：庞一德
朝代：明

入山亦已深，居人一何稀。百里三四家，茅茨枕山陂。爨斫山木叶，饷食道边藜。斜日群行汲，漏下不得归。一歃亦已艰，何况酒与糜。柴门有底疏，所忧虎与罴。尔民则已苦，何用知客悲。
七十春游歌赠刘山人
作者：庞尚鹏
朝代：明

人生七十能几时，韶华过眼如飙飞。出门两手拥日月，清光万里常相随。壮年早负桑弧志，阊阖排云谒青帝。至今吹剑斗牛寒，遨游肯厌貂裘敝。挂冠航海涉鲸波，苏门长啸南山阿。古人会意各自适，如君所得良更多。一年一度青春好，白发催人容易老。蓬莱石室近如何，閒庭且对濂溪草。
七夕前二日检佛书寄怀卢方伯
作者：庞尚鹏
朝代：明

法林持钵听龙吟，萧瑟凄风送暮砧。对境肯教忘梵语，逢人曾遣寄乡音。天浮海虹秋声动，云掩郊原雨气深。乞巧楼前新月好，待君乘兴共登临。
万里长城
作者：庞尚鹏
朝代：明

板筑声寒万姓颦，胡儿先谶解亡秦。谁知倾国为丞相，不是长城塞外人。
三公
作者：庞尚鹏
朝代：明

小楼深酌晚风时，西望层峦入梦思。藉草久拚千日醉，看云犹负十年期。山中宰相今谁在，壶里乾坤祇自知。隔断红尘天上路，濯缨还向九龙池。
与二客晓起登楼
作者：庞尚鹏
朝代：明

霜满枫林叶正稀，江乡摇落雁南飞。天边日射红云岛，树里鸡鸣白板扉。邺架藏书心未老，侯门弹铗愿多违。还期倒屣昆仑上，卧看沧溟旧钓矶。
与苏近斋年兄对榻话旧二首
作者：庞尚鹏
朝代：明

澹澹秋光似宦情，浊醪深酌道平生。归来梦断长安路，犹记当年听鹿鸣。月上东亭水接天，春风吹送钓鱼船。长公曾是西湖主，愿借苏堤柳下眠。
与苏近斋年兄对榻话旧二首·其一
作者：庞尚鹏
朝代：明

澹澹秋光似宦情，浊醪深酌道平生。归来梦断长安路，犹记当年听鹿鸣。
与苏近斋年兄对榻话旧二首·其二
作者：庞尚鹏
朝代：明

月上东亭水接天，春风吹送钓鱼船。长公曾是西湖主，愿借苏堤柳下眠。
东游泛海会戴山人于南步村居
作者：庞尚鹏
朝代：明

细草平沙白鹭前，骊珠长照水中天。何人曾解悬陈榻，此日初移访戴船。万壑寒云山似画，五湖明月夜如年。不知范蠡今何在，欲向沧波问计然。
东门别业为陈二山太守题
作者：庞尚鹏
朝代：明

倚郭芳阴石径斜，鸟声人语带烟霞。东门远地春光早，多种秦侯五色瓜。
中秋良会客有不待月而别者
作者：庞尚鹏
朝代：明

庾亮多秋兴，高怀向晚开。酒深人渐散，天远月徐来。瑶草千茎露，彤云百尺台。嫦娥能共醉，徙倚夜徘徊。
久雨
作者：庞尚鹏
朝代：明

天远层云合，占晴独倚门。玄蝉投树滑，黄潦入江浑。山气岚烟重，蛙声鼓吹喧。三农歌帝泽，晴景未须论。
乐平旧友过草堂告予北行
作者：庞尚鹏
朝代：明

文园曾道漱孤芳，亲捧词头下玉堂。若与马周同客邸，好将封事付何常。
予适诵诗一鸟久立花间不去
作者：庞尚鹏
朝代：明

青鸟来幽径，逢人听说诗。似怜秋色好，犹恨赏心迟。凝立浑何待，飞鸣欲语谁。若能删颣句，一字亦吾师。
五桂亭
作者：庞尚鹏
朝代：明

五桂森森覆棘垣，燕山遗事至今存。清风百代陶彭泽，谁问当年五柳门。
人日会酌书怀
作者：庞尚鹏
朝代：明

高阁春风吟短琴，漫开新酒对知音。已拚东井投宾辖，肯待西邻乞橐金。节序几能逢胜日，年光谁解惜分阴。天高转觉阳乌近，应向人间照此心。
代邹麦二公酬和谭别驾寄怀
作者：庞尚鹏
朝代：明

江梅生子芥生孙，野树临溪水绕村。常遣儿童开竹径，不因风雨掩蓬门。夜閒草屋忘悬榻，春到瓜畦喜灌园。乘兴山阴能放棹，雪晴携酒醉朝暄。
会剑客谈兵
作者：庞尚鹏
朝代：明

君读孙吴书，平生负远志。呼吸扫虹霓，盛名无虚士。登坛会有时，独抱凌云气。佩剑著危冠，露袒看猿臂。谈锋射星芒，云阵藏巾笥。白面笑书生，漫学屠龙技。本非文武才，那堪备经济。愿从黄石游，踞鞍策飞骑。请观拜将年，预卜封侯事。
偶有异闻作此发浩叹
作者：庞尚鹏
朝代：明

秦廷不信马如鹿，赵高坐法夷三族。如何白昼人寰中，一手能掩天下目。峨冠徐步曳长裾，儒名盗行何胜诛。利欲滔天比洪水，排山漂木人其鱼。
元夕连雨苦寒
作者：庞尚鹏
朝代：明

雨暗银灯灿，重檐溜未乾。那堪风飒飒，况复夜漫漫。香散屠苏酒，寒深苜蓿盘。却惭朱履客，愁杀踏青难。
元夜喜晴
作者：庞尚鹏
朝代：明

千金一刻此良宵，积雨初晴乐事饶。白兔影寒横紫塞，玉楼光动逼丹霄。人间灯火鳌山近，天上风云辇路遥。正喜太平巡幸少，广陵何地驾虹桥。
元夜蚯蚓鸣用韵
作者：庞尚鹏
朝代：明

千蚓号登夕，纷纷杂管弦。新雷犹未动，鸣蛰已相先。呼吸长随月，行藏共戴天。世情浑莫测，何意受人怜。
元旦述怀用韵
作者：庞尚鹏
朝代：明

律转三阳泰，春明百尺庐。东风披草木，新露下庭除。红入花心早，青回柳眼初。餐霞依日表，吸海醉波馀。不入撄金市，曾抄种树书。明时甘短褐，薄技愧虚誉。高蹈应忘世，微吟独起予。漫裁招隐赋，新筑草玄居。击筑心徒切，移山事更愚。天门云路远，松谷故人疏。
先君讳日
作者：庞尚鹏
朝代：明

凝尘满座昼沉沉，帘捲炉烟柏府深。爱日独悬千古恨，看云徒负百年心。鹤来华表当空见，霜落寒乌倚树吟。记忆平生忠孝语，蠹书犹在泪沾襟。
入山海关
作者：庞尚鹏
朝代：明

辽阳新草未抽芽，关上红梅满树花。塞外风烟原自别，从来春早是京华。
入秦即事
作者：庞尚鹏
朝代：明

流光逐飞电，一去不复还。东风本信宿，难驻桃李颜。举头有皎日，凝目无冰山。黄金苏季子，消灭随尘寰。秦兵号百万，终弃函谷关。感时叹往事，得丧如循环。达人有玄览，飞舄山水间。嗟予日蓬转，茫茫百折湾。世路苦相促，安得心里閒。西华在咫尺，愿言一跻攀。
八仙图
作者：庞尚鹏
朝代：明

曾赴琼池会，还来泛斗槎。胸中藏海岳，壶里傲烟霞。草木传真迹，乾坤共岁华。五云披凤幄，同醉玉皇家。